open-index/open-wikipedia-markdown huggingface dataset:
പെപ്പർ ഹൗസ്

ഫോർട്ട് കൊച്ചിയ്ക്കും ബസാർ റോഡിനുമിടയിൽ സ്ഥിതി ചെയ്യുന്ന ഒരു കെട്ടിടമാണു **പെപ്പർ ഹൗസ്**. കൊച്ചിക്കായലിലേയ്ക്കും, ഫോർട്ട്കൊച്ചി തെരുവിലേയ്ക്കും തുറക്കുന്ന രണ്ടു ഗോഡൗണുകൾ പെപ്പർ ഹൗസിലുണ്ട്. പതിനാറായിരം ചതുരശ്ര അടി വലിപ്പമുള്ള പെപ്പർ ഹൗസ് പണ്ട് കൊച്ചി തുറമുഖത്തേയ്ക്കുള്ള ചരക്കുകൾ ശേഖരിക്കാനുപയോഗിച്ചിരുന്നു. നിലവിൽ കൊച്ചി - മുസിരിസ് ബിനാലെയുടെ പ്രധാന വേദികളിലൊന്നാണ്.
## ചിത്രശാല

File:Pepper house inside view.JPG|പെപ്പർ ഹൗസ്, ഉൾവശം
File:Pepper House Library.jpg|പെപ്പർ ഹൗസ് ലൈബ്രറി
File:Pepper House Fort Kochi DSC00871.JPG|ബോർഡ്
File:Pepper House Fort Kochi DSC00872.JPG|ബോർഡ്
File:Pepper House Fort Kochi DSC00873.JPG|പെപ്പർ ഹൗസ്, ഉൾവശം
File:Pepper House Fort Kochi DSC00876.JPG|കഫേ
File:Pepper House Fort Kochi DSC00878.JPG|പെപ്പർ ഹൗസ് ലൈബ്രറി
File:Pepper House Fort Kochi DSC00898.JPG|കായലിലേക്ക് തുറക്കുന്ന വാതിൽ


## അവലംബം



വർഗ്ഗം:എറണാകുളം ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:ഫോർട്ട് കൊച്ചി
വർഗ്ഗം:കൊച്ചി-മുസിരിസ് ബിനാലെ വേദികൾ
മുഹമ്മദ് ഇർഫാൻ

ഒരു പാകിസ്താനി ഇടം കൈയ്യൻ ഫാസ്റ്റ് ബൌളറാണ് **മുഹമ്മദ് ഇർഫാൻ** (ഉർദു: **محمد عرفان**) (ജനനം 1982 ജൂൺ 6). 7'1" (216&nbsp;സെന്റീമീറ്റർ) ഉയരമാണ് ഇദ്ദേഹത്തിനുള്ളത്. അന്താരാഷ്ട്ര ക്രിക്കറ്റിലോ ഒന്നാം ക്ലാസ്സ് ക്രിക്കറ്റിലോ കളിക്കുന്ന ഏറ്റവും ഉയരമുള്ള കളിക്കാരനാണ് ഇദ്ദേഹം. വെസ്റ്റ് ഇൻഡ്യൻ ബൌളറായിരുന്ന ജോയൽ ഗാർണറും ഓസ്ട്രേലിയൻ ബൌളറായിരുന്ന ബ്രൂസ് റീഡുമായിരുന്നു ഇതിനു മുൻപ് ഏറ്റവും ഉയരമുണ്ടായിരുന്ന ക്രിക്കറ്റ് താരങ്ങൾ. 6'8" (203&nbsp;സെന്റീമീറ്റർ) ആയിരുന്നു ഇവരുടെ ഉയരം. 

## അവലംബം

വർഗ്ഗം:പാകിസ്താൻ ക്രിക്കറ്റ് കളിക്കാർ
വർഗ്ഗം:1982-ൽ ജനിച്ചവർ
തെക്കൻ കരിയാത്തൻ

വടക്കൻ മലബാറിൽ കെട്ടിയാടിക്കുന്ന ഒരു തെയ്യമാണ് **തെക്കൻ കരിയാത്തൻ**.**തെക്കൻ ചാത്തു** എന്നും പറയപ്പെടുന്നു.ഇതോടൊപ്പം തന്നെ കൈക്കോളൻ എന്ന തെയ്യം കൂടി കെട്ടിയാടിക്കും
## പുരാവൃത്തം
പാലാർ വീട്ടിൽ പടനായരും പാലക്കുന്നത്ത് കേളേന്ദ്രനായരും മലപൊലിച്ച് നായാടാനും കറ്റൽ പൊലിച്ച് മീൻ പിടിക്കാനും പുറപ്പെട്ടു.നായാട്ടിൽ ഒന്നും തടഞ്ഞില്ല.ക്ഷീണിച്ച് വെള്ളം കുടിക്കാനായി കരിങ്കുലക്കണ്ടത്തക്കമ്മയുടെ വീട്ടിലെത്തി.ഭക്ഷണം കഴിക്കാൻ വീട്ടുകാരി നിർബന്ധിച്ചു. തേച്ചുകുളിക്കാൻ എണ്ണയുമായി കുരിഞ്ചിലാടൻ കൽചിറയിലെത്തിയ  അവർ ചിറയിൽ അത്ഭുത രൂപത്തിലുള്ള  മീനുകളെ കണ്ടു. പിടികൊടുക്കാതെ അവ നീങ്ങി. വീട്ടി ലെ കിണറിലും അവയെ കണ്ടു.കദളിപ്പഴം വെള്ളിപ്പാളയിലിട്ട് താഴ്തിയപ്പോൾ അവ വളരെ ചെറിയ രൂപം പൂണ്ട് പളയിൽ തുള്ളിക്കയറി.കരിങ്കുലക്കണ്ടത്തക്കമ്മ കറിവെക്കാനായി ആ മീനുകളെ അരിഞ്ഞു  നുറുക്കാൻ അവയുടെ മായാരൂപം വ്യക്തമാവുകയും അറിയാതെ ചെയ്ത തെറ്റിന് മാപ്പിരക്കുകയും ചെയ്തു.പ്രാശ്ചിത്തം ചെയ്യാമെന്നവർ പ്രാർത്ഥിച്ചു.അന്നു തൊട്ടേഴാം ദിവസം മതിലകത്തെ കരിങ്കൽ പടിക്കിരുപുറവും രണ്ട് പൊന്മക്കൾ പിറന്നുവെങ്കിൽ അവരെ വളർത്തി പയറ്റു വിദ്യ പഠിപ്പിക്കുമെന്നും അവരോളം വണ്ണത്തിൽ പൊൻ 
രൂപമുണ്ടാക്കി ആദി കുഞ്ഞിമംഗലത്ത് കോട്ടയിൽ "കൊണ്ടൊപ്പിക്കാ"മെന്നുമ്പറഞ്ഞു.അതുപ്രകാരം ഏഴാം നാൾ കരിങ്കൽ പടിക്കിരുപുറവും പൊടിച്ചുണ്ടായ പൊന്മക്കളാണ് തെക്കൻ കോമപ്പനും തെക്കൻ ചാത്തുവും.
അവർ യഥാകാലം വിദ്യകളെല്ലാം പഠിച്ച് ചുരിക കെട്ടി ചേകോനാകേണ്ട പ്രായമായപ്പോൾ പാണ്ടിപെരുമാളിൽ നിന്നും ചുരിക വാങ്ങി അവർ ആചാരപ്പെട്ടു.തെക്കൻ കോമപ്പന് തെക്കൻ കരുമകനെന്നും തെക്കൻ ചാത്തുവിന് തെക്കൻ കരിയാത്തൻ എന്നും ആചാരപ്പേർ കിട്ടി. ആ സഹോദരന്മാർ വലിയൊരു പന മുറിച്ച് വില്ലുകൾ ഉണ്ടാക്കി.
കരിയാത്തന്റേയും കരുമകന്റേയും ജീവിതം അത്ഭുത സംഭവങ്ങൾ നിറഞ്ഞതായിരുന്നു. മദ്യം കൊടുക്കാതിരുന്ന ചന്തൻ തണ്ടാനും തിരുനെല്ലൂർ തണ്ടാത്തിക്കും ഭ്രാന്ത് കൊടുത്തു.സൽക്കരിച്ചതിനു ശേഷമേ ഭ്രാന്ത് മാറിയുള്ളു. വഴിക്ക് വെച്ച് തങ്ങളെ പരിഹസിച്ച ഒരു കുട്ടിയുടെ കൈ മുറിച്ച് കളയാൻ കരിയാത്തൻ മടിച്ചില്ല.കുട്ടി കരഞ്ഞ് മാപ്പ് അപേക്ഷിച്ചതിനു ശേഷം അവന് കൈ തിരികെ ലഭിക്കുകയും അവരുടെ സേവകനായി ത്തീരുകയും ചെയ്തു. കരിയാത്തൻ തെയ്യത്തോടൊപ്പം കെട്ടിയാടിക്കുന്ന കൈക്കോളൻ തെയ്യം ആ കൈപോയ കുട്ടിയുടെ സങ്കൽപ്പത്തിൽ ഉള്ളതാണ്.

## വേഷം
**മാർച്ചമയം** - നായ്ച്ചുള്ളി

**മുഖത്തെഴുത്ത്** - അഞ്ചുപുള്ളി

**തിരുമുടി** - പീലിമുടി

വർഗ്ഗം:തെയ്യങ്ങൾ
സദെ ആഘോഷം

**ജഷൻ-ഇ-സദെ** ഒരു പ്രാചീന പേർഷ്യൻ ആഘോഷമാണ്. ആദ്യത്തെ പേർഷ്യൻ സാമ്രാജ്യമായിരുന്ന അക്കീമെനിഡ് സാമ്രാജ്യത്തിന്റെ കാലഘട്ടത്തിൽ ആരംഭിച്ച ഒരു ഇറാനിയൻ ഉത്സവമാണിത്. ശീതകാലത്ത് ഇറാനിൽ, പുതുവത്സരദിനമായ നവ്റോസിന് 50 ദിവസം മുൻപാണ്‌ സദെ ആചരിക്കുന്നത്. പുരാതന പേർഷ്യയിൽ അതീവ പ്രൗഢിയോടെയാണ് ഈ മധ്യകാല ശീതകാല ഉത്സവം ആഘോഷിക്കപ്പെട്ടിരുന്നത്. പേർഷ്യൻ ഭാഷയിൽ "നൂറ്" എന്ന് അർത്ഥമാക്കുന്ന സദെ വസന്തത്തിന്റെ ആരംഭം വരെയുള്ള നൂറ് ദിനരാത്രങ്ങളെ സൂചിപ്പിക്കുന്നു. സൊറോസ്ട്രിയൻ മത വിശ്വാസവുമായി ബന്ധപ്പെട്ടതാണ് സദെ ആഘോഷം. സൊറോസ്ട്രിയൻ വിശ്വാസപ്രകാരം അഗ്നി നന്മയുടെ പ്രതീകമാണ്‌. വലിയ ആഴികളൊരുക്കി അഗ്നിയെ ആദരിക്കുന്നതാണ് ഇതിലെ പ്രധാന ചടങ്ങ്. അഗ്നിയെ ബഹുമാനിക്കുന്നതിനും ഇരുട്ട്, മഞ്ഞ്, തണുപ്പ് എന്നിവയുടെ ശക്തികളെ പരാജയപ്പെടുത്തുന്നതിനുമുള്ള ഒരു ആഘോഷമായിരുന്നു ഇത്. ഇതുകാരണം 'അഗ്നിയുടെ ഉത്സവം' എന്നും ഇതറിയപ്പെടുന്നു.

## ചരിത്രം
ഐതിഹ്യപ്രകാരം, പൌരാണിക സങ്കൽപ്പത്തിലെ പിഷ്ദാഡിയൻ രാജവംശത്തിലെ (പിഷ്ദാദ് എന്നാൽ നിയമം നൽകുന്നത്) 2-ആമത്തെ രാജാവായിരുന്ന ഹുഷാങ് രാജാവാണ് സാദെ ആഘോഷിക്കുകയെന്ന പാരമ്പര്യം സ്ഥാപിച്ചത്. ഒരിക്കൽ ഹുഷാങ് ഒരു മല കയറുമ്പോൾ ഒരു പാമ്പിനെ കാണുകയും അതിനെ കല്ലുകൊണ്ട് എറിയാൻ ആഗ്രഹിക്കുകയും ചെയ്തുവെന്ന് ഐതിഹ്യത്തിൽ പറയപ്പെടുന്നു. കല്ല് എറിഞ്ഞപ്പോൾ മറ്റൊരു കല്ലിൽതട്ടി വീഴുകയും രണ്ടും തീക്കല്ലായതിനാൽ തീ പടരുകയും പാമ്പ് രക്ഷപ്പെടുകയും ചെയ്തു. ഇത്തരത്തിൽ തീ കൊളുത്തുന്നത് എങ്ങനെയെന്ന് അദ്ദേഹം കണ്ടെത്തി. തീ കൊളുത്തുന്നതിന്റെ രഹസ്യം തനിക്ക് വെളിപ്പെടുത്തിയ ദൈവത്തെ ഹുഷാങ് സന്തോഷിപ്പിക്കുകയും സ്തുതിക്കുകയും ചെയ്തു. എന്നിട്ട് അദ്ദേഹം പ്രഖ്യാപിച്ചു: "ഇത് ദൈവത്തിൽ നിന്നുള്ള പ്രകാശമാണ്, അതിനാൽ നാം അതിനെ ആദരിക്കണം." മതപരമായ വിശ്വാസങ്ങൾ അനുസരിച്ച്, പ്രകാശം, അഗ്നി, ഊർജ്ജം എന്നിവയുടെ പ്രാധാന്യം അനുസ്മരിക്കുന്ന ജഷ്ൻ-ഇ സദെ; ദൈവത്തിൽ നിന്നുള്ള പ്രകാശം അവന്റെ സൃഷ്ടികളുടെ ഹൃദയങ്ങളിൽ കാണപ്പെടുന്നതായി സങ്കൽപ്പിക്കുന്നു. പുരാതന കാലത്ത്, തീ കൊളുത്തിയാണ് ജഷ്ൻ-ഇ സദെ ആഘോഷിച്ചിരുന്നത്. സൊരാസ്ട്രിയക്കാരെ സംബന്ധിച്ചിടത്തോളം സദെയ്ക്കുള്ള പ്രധാന ഒരുക്കം അക്കാലത്തും ഇന്നും ചില ഭാഗങ്ങളിൽ ആഘോഷത്തിൻറെ തലേദിവസം തീ കത്തിക്കുന്നതിനുള്ള വിറകു ശേഖരിക്കലാണ്.

## അവലംബം

*Festival of Sadeh Iran Chamber Society By: Massoume Price, December 2001

വർഗ്ഗം:ആഘോഷങ്ങൾ
പൂമാരുതൻ

ഉത്തരകേരളത്തിൽ തെയ്യമായി കെട്ടിയാടിക്കുന്ന ഒരു ദേവസങ്കല്പം . 
മരക്കലമേറി മലനാട്ടിലെത്തിയ ദേവതയാണ് പൂമാല ഭഗവതി .ഭഗവതിയുടെ സഹോദരസ്ഥാനീയനാണ്‌  ഓമനപ്പൂങ്കിടാവെന്നു  സ്വയം വിശേഷിപ്പിക്കുന്ന പൂമാരുതൻ ദൈവം. പൂമാല ഭഗവതിക്ക് കെട്ടിക്കോലമില്ല.കെട്ടിയാടുന്നതിനിടെ  കാഴ്ച്ചക്കാരെപ്പോലും പരിചകൊണ്ട്  തട്ടിമാറ്റുന്നതിനാൽ  പൂമാരുതൻ വെള്ളാട്ടത്തിന്  തട്ടും വെള്ളാട്ടമെന്നും പേരുണ്ട്.
ആരിയർ നാട്ടിലെ രാജാവിന്റെ പുത്രിയായിരുന്നുആര്യപ്പൂമാല. മലനാട്ടിലെത്താൻ മരക്കലം പണിയിക്കണമെന്ന ഭഗവതിയുടെ ആവശ്യം രാജാവ് നിരാകരിച്ചു.പൂരം നോറ്റിരിക്കെ സ്വർഗോദ്യാനത്തിൽ നിന്നും പൂവിറുക്കവേ ,ശൈവാംശഭൂതനായ മല്ലനായ പൂമാരുതൻ വായുരൂപം പൂണ്ട് വസിച്ച പൂവിറുത്തപ്പോൾ  പൂമാല ഭഗവതി ബോധരഹിതയായി.ജ്യോത്സ്യന്റെ പ്രശ്നവിധിയിലൂടെ കാര്യം മനസ്സിലാക്കിയ രാജാവ്  വിശ്വകർമ്മാവിനെക്കൊണ്ട് മരക്കലം പണിയിച്ചുനല്കി.എഴിമലയിൽ എത്തിച്ചേർന്ന ഇരുവരും മണിയറക്കാവ് ,തലനേരി ,രാമവില്യം കഴകം,എന്നിവിടങ്ങൾ കടന്ന്  രാമന്തളി കുറുവന്തട്ട അറയിൽ അധിവസിച്ചു.

വർഗ്ഗം:തെയ്യങ്ങൾ
കണ്ണങ്ങാട്ടു ഭഗവതി

ലഘുചിത്രം|പകരം=kannangattu bagavathy|Kannangattu bagavathy
ഉത്തരകേരളത്തിലെ മണിയാണി (യാദവ) സമുദായക്കാരുടെ ഉപജാതി ആയ മായൻ എന്ന ജാതിയുടെ കുലദേവതയാണ്. ഇത് കൂടാതെ കോലാൻ (ആയൻ)എന്നാ മണിയാണി ഉപജാതി കൂടി ഉണ്ട് അവരുടെ കുലദേവത തായി പരദേവതയാണ്.മുച്ചിലോട്ടു ഭഗവതിയുടെ ഉറ്റതോഴിയാണ് കണ്ണങ്ങാട്ട് ഭഗവതി.ശ്രീകൃഷ്ണന്റെ സഹോദരിയായ യോഗമായാ ദേവിയാണ്   എന്നും കണ്ണകിയാണ്  കണ്ണങ്ങാട്ടു  ഭഗവതി എന്നും ഐതിഹ്യങ്ങൾ ഉണ്ട്.ആദ്യത്തെ  വാദത്തിനാണ് പ്രാബല്യം കൂടുതൽ. ആദ്യം  കംസന്  അവന്റെ അന്തകനായ കണ്ണനെ കാട്ടിക്കൊടുത്തതിനാലും കൃഷ്ണന്റെ സ്വർഗ്ഗാരോഹണത്തോടെ യാദവസമുദായത്തിന്റെ ആരാധനാമൂർത്തിയായി കൃഷ്ണൻ കാട്ടിക്കൊടുത്തതിനാലും ഈ പേരു സിദ്ധിച്ചത്രേ.

പഴശ്ശി തമ്പുരാന്റെ കളരി ഭഗവതി കൂടി ആണ് കണ്ണങ്ങാട്ടു ഭഗവതി

മുച്ചിലോട്ടുകാവുകളിൽ തുല്യപ്രാധാന്യത്തോടെ ഈ ദേവതയെ കെട്ടിയാടിക്കാറുണ്ട് .കണ്ണങ്ങാട്ടു ഭഗവതിയുടെ കാവുകൾ കണ്ണങ്ങാട്ടുകാവുകൾ എന്നറിയപ്പെടുന്നു.ആദി കണ്ണങ്ങാട് കൊറ്റിയിലാണ്.മഡിയൻ കൂലോം ക്ഷേത്രപാലകനെ നായനാറായി (അധീശ ദേവതയായി )അംഗീകരിച്ച കണ്ണങ്ങാട്ടു ഭഗവതി കൂത്തൂർ മണിയാണിയുടെ വെള്ളോല മേക്കുട ആധാരമായി മണിയാണിമാരുടെ കുലദേവതയായി കൊറ്റി ആദിയായ പതിനൊന്നു കണ്ണങ്ങാടുകളിൽ അധിവസിച്ചു.

കോലത്തിൽ മുച്ചിലോട്ടു ഭഗവതിയുമായി ഏറെ സാമ്യമുള്ള ഈ ദേവിയുടേതും ലാസ്യനടനമാണ്.ശ്രീപരമേശ്വരൻ ആയുധമായി കല്പിച്ചുകൊടുത്തത്  ത്രിശൂലമാണെങ്കിലും തെയ്യം കെട്ടിയാടുമ്പോൾ വാളും ചെറിയ പരിചയും ധരിക്കും 
.ലഘുചിത്രം|400px|Kannangattu Bhagavathi Mukhathezhuthu

## വേഷം

**മാർച്ചമയം** - അരിമ്പുമാല, എഴിയരം

**മുഖത്തെഴുത്ത്** - പ്രാക്കെഴുത്ത്

**തിരുമുടി** - വട്ടമുടി

വർഗ്ഗം:തെയ്യങ്ങൾ
ശൂരനാട് രവി

മലയാള സാഹിത്യകാരനാണ് **ശൂരനാട് രവി** (ജനനം : 1943, മരണം 2018). ബാലസാഹിത്യ കൃതികളും വിവർത്തനങ്ങളുമടക്കം നിരവധി കൃതികൾ രചിച്ചു.

## ജീവിതരേഖ
1943-ൽ കൊല്ലം ജില്ലയിലെ ശൂരനാട്ടുളള ഇഞ്ചക്കാട്‌ ഗ്രാമത്തിൽ പരമുപിളളയുടെയും ഭവാനി അമ്മയുടയും മകനാണ്. മണ്ണടി ഹൈസ്‌കൂളിൽ അദ്ധ്യാപകനായിരുന്നു. 1998ൽ വിരമിച്ചു. ഓണപ്പന്ത്‌, കിളിപ്പാട്ടുകൾ, ഭാഗ്യത്തിലേക്കുളള വഴി, പൊങ്കൽപ്പാട്ട്‌, അക്ഷരമുത്ത്‌, എന്നിവയ്‌ക്കു പുറമേ തമിഴിൽ നിന്ന്‌ പല നാടോടിക്കഥകളും മലയാളത്തിലേക്ക്‌ തർജമ ചെയ്‌തിട്ടുണ്ട്‌. എഡ്വിൻ ആർനോൾഡിന്റെ ‘ലൈറ്റ്‌ ഒഫ്‌ ഏഷ്യ’, ക്ഷേമേന്ദ്രന്റെ ബോധിസത്വാപദാനകല്‌പലത എന്നിവ വിവർത്തനംചെയ്‌തു. 
## കൃതികൾ
*ഓണപ്പന്ത്‌
*കിളിപ്പാട്ടുകൾ
*ഭാഗ്യത്തിലേക്കുളള വഴി
*പൊങ്കൽപ്പാട്ട്‌
*അക്ഷരമുത്ത്‌
*ശ്രീബുദ്ധൻ ഏഷ്യയുടെ വെളിച്ചം (എഡ്വിൻ ആർനോൾഡിന്റെ ‘ലൈറ്റ്‌ ഒഫ്‌ ഏഷ്യ’ - വിവർത്തനം)
*ക്ഷേമേന്ദ്രന്റെ ബോധിസത്വാപദാനകല്‌പലത(വിവർത്തനം)
*ഗാന്ധിജിയുടെ ഡയറി
*101 റെഡ്‌ ഇന്ത്യൻ നാടോടിക്കഥകൾ 
*കഥകൾകൊണ്ട്‌ ഭൂമി ചുറ്റാം
*പൊന്നിറത്താൾ കഥ 
*സചിത്ര ബുദ്ധകഥകൾ
*അറുപത്തിയെട്ടു  ബാലകഥകൾ                                                                                                                                                                                                                       101 കഥകൾ കുട്ടികൾക്ക്
## പുരസ്കാരങ്ങൾ
*1989-ൽ ബാലസാഹിത്യത്തിനുളള എൻ.സി.ഇ.ആർ.ടി.നാഷണൽ അവാർഡ്‌ അരിയുണ്ട എന്ന കൃതിക്ക്‌ ലഭിച്ചു.
*2018-ൽ കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ടിന്റെ ബാലസാഹിത്യത്തിനുള്ള സമഗ്രസംഭാവനാപുരസ്കാരം ലഭിച്ചു.
*ഇഞ്ചക്കാട് യുവജന കലാസമിതിയുടെ സ്ഥാപക അംഗം.
*ഗുരുപാദം വാദ്യ വിദ്യാലയത്തിന്റെ സ്ഥാപക അംഗം

## അവലംബം


വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:1943-ൽ ജനിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
സുഭാഷ് കാക്

**സുഭാഷ് കാക്** (1947 -- ) ഒരു ഇന്ത്യൻ - അമേരിക്കൻ കമ്പ്യൂട്ടർ ശാസ്ത്രജ്ഞനും ഒരു വൈദിക പണ്ഡിതനാണ് .
## അവലംബം


*The Renaissance man 

വർഗ്ഗം:ഇന്ത്യൻ ഭൗതികശാസ്ത്രജ്ഞർ‎
വർഗ്ഗം:1947-ൽ ജനിച്ചവർ
ജെ.പി. ഡുമിനി

**ജീൻ-പോൾ ഡുമിനി** (**ജെ.പി. ഡുമിനി**), (ജനനം: 14 ഏപ്രിൽ 1984, കേപ്പ് ടൗൺ, ദക്ഷിണാഫ്രിക്ക) ഒരു ദക്ഷിണാഫ്രിക്കൻ അന്താരാഷ്ട്ര ക്രിക്കറ്റ് കളിക്കാരനാണ്. ഇടംകൈയ്യൻ മുൻനിര ബാറ്റ്സ്മാനായ അദ്ദേഹം ഒരു പാർട്ട് ടൈം ഓഫ് ബ്രേക്ക് ബൗളർ കൂടിയാണ്. ആഭ്യന്തര ക്രിക്കറ്റിൽ കേപ് കോബ്രാസ് ടീമിനുവേണ്ടിയും, ഐ.പി.എല്ലിൽ ഡൽഹി ഡെയർഡെവിൾസ് ടീമിനുവേണ്ടിയുമാണ് അദ്ദേഹം കളിക്കുന്നത്.

## അന്താരാഷ്ട്ര ശതകങ്ങൾ
### ടെസ്റ്റ് ശതകങ്ങൾ

### ഏകദിന ക്രിക്കറ്റ് ശതകങ്ങൾ

## അവലംബം

വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
വർഗ്ഗം:1984-ൽ ജനിച്ചവർ
വർഗ്ഗം:ഏപ്രിൽ 14-ന് ജനിച്ചവർ
സപ്തമ.ശ്രീ. തസ്കരാഃ

പൃഥ്വിരാജ് ,ആസിഫ് അലി നായകമാരാക്കി അനിൽ രാധാകൃഷ്ണമേനോൻ സംവിധാനം ചെയ്ത് 2014 ൽ പുറത്തിറങ്ങിയ മലയാളചലച്ചിത്രമാണു **സപ്തമ.ശ്രീ. തസ്കരാ: **.ഒരേ ലക്ഷ്യത്തിലേക്കു മുന്നേറുന്ന ഏഴ് കള്ളന്മാരുടെ കഥയാണു ചിത്രം പറയുന്നത്.പൃഥ്വിരാജ്,ആസിഫ് അലി, നെടുമുടി വേണു,റീനു മാത്യൂസ്,സനൂഷ തുടങ്ങിയവരും ചിത്രത്തിൽ വേഷമിട്ടിട്ടുണ്ട്.2014 ലെ ഓണക്കാലത്ത് തിയറ്ററുകളിലെത്തിയ സപ്തമ.ശ്രീ. തസ്കരാ: പ്രദർശനവിജയം നേടി.

## അഭിനയിച്ചവർ
* പൃഥ്വിരാജ് -കൃഷ്ണനുണ്ണി/ബിസനസ്സ്മാൻ
* ആസിഫ് അലി -ഷബാബ്
* നെടുമുടി വേണു -നോബിളേട്ടൻ
* സുധീർ കരമന - "ലീഫ്" വാസു
* ചെമ്പൻ വിനോദ് ജോസ് - മാർട്ടിൻ
* നീരജ് മാധവ് ‌-നാരായണൻ കുട്ടി
* സലാം ബുകാരി - സലാം
* റീനു മാത്യൂസ് - സാറ
* സനുഷ‌ ‌- അന്നാമ്മ
* ജോയ് മാത്യു ‌- ഫയസ്സ്
* മുകുന്ദൻ -ഫ്രാങ്കൊ
* ഇർഷാദ് - ക്രിസ്റ്റൊ
* അനു ജോസഫ്- നൈസി
* ലിജോ ജോസ് പെല്ലിശ്ശേരി - പള്ളി അച്ചൻ
* ഇന്ദ്രജിത്ത് ‌- യഥാർത്ഥ കൃഷ്ണനുണ്ണി (അതിഥി വേഷം)

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
മുതുവറ

കേരളത്തിലെ തൃശ്ശൂർ ജില്ലയിലെ ഒരു ഗ്രാമപ്രദേശമാണ് **മുതുവറ**. അടാട്ട് ഗ്രാമപഞ്ചായത്തിലെ പ്രധാന വാണിജ്യകേന്ദ്രങ്ങളിലൊന്നായ ഇതിലൂടെ സംസ്ഥാനപാത 69 കടന്നു പോകുന്നു. പരശുരാമനാൽ നിർമ്മിക്കപ്പെട്ടുവെന്ന് കരുതുന്ന 108 ശിവക്ഷേത്രങ്ങളിലൊന്നായ മുതുവറ മഹാദേവക്ഷേത്രം ഇവിടെ സ്ഥിതിചെയ്യുന്നു.

## ചിത്രശാല

File:ക്ഷീരസംഘം,_മുതുവറ_.jpg|മുതുവറയിൽ സ്ഥിതി ചെയ്യുന്ന ക്ഷീരസഹകരണ സംഘം
File:Muthuvara_shiva_temple_.jpg|മുതുവറ ശിവക്ഷേത്രം 


വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:അടാട്ട് ഗ്രാമപഞ്ചായത്ത്
ഇഡ (ചലച്ചിത്രം)

പോളിഷ്  ചലച്ചിത്രകാരനായ പവേൽ പൗലികോവ്സ്കി സംവിധാനം ചെയ്ത് 2013 ൽ പുറത്തിറങ്ങിയ ചിത്രമാണ്  **ഇഡ** രണ്ടാം ലോകമഹായുദ്ധകാലത്ത്  നാസികളിൽ നിന്നും രക്ഷപെടാൻ ഒളിവുജീവിതം നയിച്ച ഒരു പോളിഷ് -ജൂത പെൺകുട്ടിയുടേ ജീവിതകഥയാണ് ഇതിന്റെ ഇതിവൃത്തം.

ഏറ്റവും മികച്ച അന്യഭാഷാചിത്രത്തിനും ഛായാഗ്രഹണത്തിനുമുള്ള  87 മതു ഓസ്കർ ബഹുമതിയ്ക്കു വേണ്ടി **ഇഡ**ശുപാർശ ചെയ്യപ്പെട്ടിട്ടുണ്ട്.

## അവലംബം

## പുറംകണ്ണികൾ
*  at Music Box Films
* 
* 
* 
*
രാജീന്ദർ പുരി

പ്രമുഖ കാർട്ടൂണിസ്റ്റും, കോളമെഴുത്തുകാരനുമായിരുന്നു **രാജീന്ദർ പുരി.** (ജ: 20, സെപ്റ്റം: 1934 കറാച്ചി- മ:16 ഫെബ്രു: 2015 ഡൽഹി)  .*ദ് ഹിന്ദുസ്ഥാൻ ടൈംസ്, ദ് സ്റ്റേറ്റ്സ്മാൻ,  ദ് ഔട്ട് ലുക്ക്* എന്നീ പ്രസിദ്ധീകരണങ്ങൾക്കു വേണ്ടി അദ്ദേഹം പ്രവർത്തിച്ചിരുന്നു.

1977 ൽ സജീവ രാഷ്ട്രീയത്തിലേയ്ക്കു കടന്ന പുരി ജനതാപാർട്ടിയുമായി ബന്ധപ്പെട്ട് പ്രവർത്തിച്ചിരുന്നു. എന്നാൽ 1988 നു ശേഷം അദ്ദേഹം രാഷ്ട്രീയം വിടുകയാണുണ്ടായത്.

## കൃതികൾ
**ഇന്ത്യ 1969: എ ക്രൈസിസ് ഓഫ് കോൺഷ്യൻസ്. (1971)
**ഇന്ത്യ ദ വേസ്റ്റഡ് ഇയേഴ്സ്: 1969-1975*, i (ചേതന പബ്ലിക്കേഷൻസ്, 1975)
**ഗവണ്മെന്റ് ദാറ്റ് വർക്ക്സ്- ആൻഡ് ഹൗ!*, i (സ്കാൻ പബ്ബ്ലിഷേഴ്സ്, 1989)
* *റിക്കവറി ഓഫ് ഇന്ത്യ*,(ഹർ ആനന്ദ് പബ്ലിക്കേഷൻസ് ,1992)
**ബുൾസ് ഐ*,  (ഹോപ് ഇന്ത്യ പബ്ലിക്കേഷൻസ്, 2004)
**എ ടെയ്ല് ഓഫ് ടു കൺട്രീസ്: ക്രോണിക്കിൾസ് ഓഫ് അ ജേർണലിസ്റ്റ്, 2004-2008*,  (ഹർ ആനന്ദ് പബ്ലിക്കേഷൻസ്- 2008)

==അവലംബം==

==പുറംകണ്ണീകൾ==
*[http://www.outlookindia.com/peoplehome3.aspx?pid=3905 Archive of Rajinder Puri's *Outlook'' columns]
*Bibliography at Open Library

വർഗ്ഗം:രാഷ്ട്രീയപ്രവർത്തകർ
വർഗ്ഗം:കാർട്ടൂണിസ്റ്റുകൾ
വർഗ്ഗം:എഴുത്തുകാർ
വർഗ്ഗം:പത്രപ്രവർത്തകർ
വർഗ്ഗം:1934-ൽ ജനിച്ചവർ
കുടക്കല്ല്

മഹാശിലായുഗത്തിലെ ശിലാനിർമ്മിതികളാണ് **കുടക്കല്ലുകൾ**. മഹാശിലായുഗത്തിലെ മനുഷ്യരുടെ മൃതശരീരം സൂക്ഷിക്കാൻ അക്കാലത്തെ ആളുകൾ നിർമ്മിച്ചിവയാണിതെന്നു കരുതപ്പെടുന്നു. കേരളത്തിൽ മാത്രമാണ് കുടക്കല്ലുകൾ കാണപ്പെടുന്നത്. കുഴികളിൽ നന്നങ്ങാടിയിൽ അടക്കം ചെയ്യുന്ന മൃതദേഹങ്ങൾക്കു ചുറ്റും മൂന്നോ നാലോ വെട്ടുകല്ലുകളും മുകളിൽ കൂണാകൃതിയിലോ ഓലക്കുടയുടെ ആകൃതിയിലോ ഉള്ള കല്ലും നാട്ടുന്നതാണ് സാധാരണ കുടക്കല്ലിന്റെ ആകൃതിയും പ്രകൃതിയും.
## ഇതും കാണുക
* പഴുതറ
* നന്നങ്ങാടി
* കുടക്കല്ല് പറമ്പ്
* അരിയന്നൂർ കുടക്കല്ല്

## അവലംബങ്ങൾ

## പുറം കണ്ണികൾ
* കണ്ടാണിശ്ശേരിൽ പഞ്ചായത്തിലെ കുടക്കല്ലുകൾ 

വർഗ്ഗം:നിർമ്മിതികൾ
കുടക്കല്ല് പറമ്പ്

ചരിത്രാതീതകാലത്തെ ഒരു മെഗാലിത്ത് ശവകൂടീരമാണ് തൃശ്ശൂർ ജില്ലയിലെ കടങ്ങോട് ഗ്രാമപഞ്ചായത്തിലുള്ള  ചിറമനങ്ങാടിലെ **കുടക്കല്ല് പറമ്പ്**. ഇവിടെ വളരെ ചെറിയ ഒരു സ്ഥലത്ത് 69 മെഗാലിത്ത് സ്മാരകങ്ങൾ കാണപ്പെടുന്നു. ഇവിടെ തൊപ്പിക്കല്ലുകളും, കുടക്കല്ലുകളും, മൂടിക്കല്ലുകളും, കൾവൃത്തങ്ങളും അടക്കം പല തരത്തിലെ കുടീരങ്ങൾ കാണാം. എ.എസ്.ഐയുടെ അഭിപ്രായത്തിൽ ക്രിസ്തുവിനും 2000 വർഷങ്ങൾ മുൻപായിരിക്കണം ഈ സ്മാരകങ്ങൾ നിർമ്മിക്കപ്പെട്ടത്. അവർ ഇതിനെ ഒരു കേന്ദ്രീകൃത സംരക്ഷിത സ്മാരകമായി പ്രഖ്യാപിച്ചിട്ടുണ്ട്.

## ചിത്രശാല

Kudakkallu Parambu DSC 0638.JPG|കുടക്കല്ല് പറമ്പ്
Kudakkallu Parambu DSC 0639.JPG|കുടക്കല്ല് പറമ്പ്
Kudakkallu Parambu DSC 0647.JPG|കുടക്കല്ല് പറമ്പ്
Kudakkallu Parambu DSC 0654.JPG|കുടക്കല്ല് പറമ്പ്
Kudakkallu Parambu DSC 0658.JPG|കുടക്കല്ല് പറമ്പ്
Kudakkallu Parambu DSC 0652.JPG|കുടക്കല്ല് പറമ്പ്

## അവലംബങ്ങൾ

വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:ചരിത്രാതീത ഇന്ത്യ
വർഗ്ഗം:കേരളത്തിലെ ദേശീയപ്രാധാന്യമുള്ള സ്മാരകങ്ങൾ
ലൂപിൻ ലിമിറ്റഡ്

മുംബൈ അടിസ്ഥാനമായി പ്രവർത്തിക്കുന്ന, ഇതരദേശ വ്യാപകമായി വ്യവസായം നടത്തുന്ന ഒരു മരുന്നുനിർമ്മാണ കമ്പനി ആണ് **ലൂപിൻ ലിമിറ്റഡ്**. വിപണി മൂല്യത്തിന്റെ അടിസ്ഥാനത്തിൽ ഇന്ത്യൻ  മരുന്നുനിർമ്മാണ കമ്പനികളിൽ രണ്ടാംസ്ഥാനത്ത് നില്ക്കുന്ന **ലൂപിൻ ലിമിറ്റഡ്**, ലോകവ്യാപകമായ ജെനറിക് മരുന്നു നിർമ്മാണ കമ്പനികളുടെ പട്ടികയിൽ 14-ആം സ്ഥാനത്താണ്.

## ചരിത്രം
ബിർള ഇൻസ്റ്റിറ്റ്യൂട്ട് ഓഫ്‌ ടെക്നോളജി ആന്റ്‌ സയൻസ്‌, പിലാനിയിൽ അസോസിയേറ്റ് പ്രൊഫസ്സർ ആയിരുന്ന ഡോ. ദേശ് ബന്ധു ഗുപ്താ 1968-ൽ ലൂപിൻ ലിമിറ്റഡ് സ്ഥാപിച്ചു. ക്ഷയ രോഗത്തിനുള്ള മരുന്നു നിർമ്മാണത്തിൽ ലോകത്തിലെ മരുന്നുകമ്പനികളിൽ ഒന്നാം സ്ഥാനത്ത് എത്തിയ ലൂപിൻ, കാർഡിയോവാസ്കുലർ, ഡയബെറ്റോളജി, ആസ്മ, പീഡിയാട്രിക്സ്, സെൻട്രൽ നെർവസ് സിസ്റ്റം, ആന്റി ഇൻഫെക്ടീവ് എന്നീ മേഖലകളിലും പ്രാമുഖ്യം നിലനിർത്തുന്നു.

## ഗവേഷണവും വികസനവും
ലൂപിൻ ലിമിറ്റഡിന്റെ ആഗോളതലത്തിലുള്ള ഗവേഷണ വികസന പ്രവർത്തനങ്ങൾ പൂനെയ്ക്കടുത്തുള്ള **ലൂപിൻ റിസർച്ച്  പാർക്കിൽ**  1200 ഓളം ശാസ്‌ത്രജ്ഞൻമാരുടെ കീഴിൽ നടന്നു കൊണ്ടിരിക്കുന്നു.
പ്രധാന ഗവേഷണ വികസന മേഖലകൾ:
* ജെനറിക്സ് റിസർച്ച്
:* പ്രൊസസ്സ് റിസർച്ച്
:* ഫാർമസ്യൂട്ടിക്കൽ റിസർച്ച്
* അഡ്വാൻസ്ഡ് ഡ്രഗ്ഗ് ഡെലിവറി സിസ്റ്റംസ്
* ഇന്റെലെക്ച്ച്വൽ പ്രോപേർട്ടി മാനേജ്മെന്റ്
* നോവൽ ഡ്രഗ്ഗ് ഡിസ്കവറി ആൻഡ്‌ ഡെവലപ്പ്മെന്റ്
* ബയോടെക്നോളജി റിസർച്ച്

## അവലംബം

വർഗ്ഗം:കമ്പനികൾ
വർഗ്ഗം:മരുന്നുനിർമ്മാണ കമ്പനികൾ
വർഗ്ഗം:ഇന്ത്യൻ കമ്പനികൾ
നുബുവ്വത്ത്

നബിമാർക്ക് അല്ലാഹുവിന്റെ പക്കൽ നിന്നും ലഭിക്കുന്ന ദിവ്യസന്ദേശത്തെയാണ്‌ **നുബുവ്വത്ത്** എന്ന അറബി പദം കൊണ്ട് വിവക്ഷിക്കുന്നത്.
പൂമാല ഭഗവതി

'മരക്കലമേറി മലനാട്ടിലെത്തിയ ദേവത' യെന്നറിയപ്പെടുന്ന ഒരു ഹിന്ദു ദേവതയാണ് **പൂമാല ഭഗവതി**. തീയരുടെ ഭരദേവതയായി കണക്കാക്കപ്പെടുന്ന ഈ ദേവത, ***ആരിയപൂമാല ഭഗവതി*** എന്ന പേരിലും അറിയപ്പെടുന്നു.

## ഐതിഹ്യം
***ആരിയപ്പൂമാല***യെന്ന ദേവസുന്ദരി കൂട്ടുകാരികളോടൊത്ത്  സ്വർഗ്ഗത്തിലെ പൂന്തോട്ടം കണ്ടാനന്ദിച്ചു നടക്കുന്നതിനിടയിൽ അവർക്ക് പൂക്കൾ പറിക്കാൻ കൊതി മോഹമുദിച്ചു. അവരത് ചെയ്യാൻ മുതിർന്നപ്പോൾ പൂന്തോട്ട കാവൽക്കാരായ ദേവന്മാർ തടഞ്ഞു. പൂക്കൾ കിട്ടാനുള്ള അമിതമായ ആഗ്രഹം ആര്യപ്പൂമാലയിൽ കലശലമായതിനെതുടർന്ന് അവൾ അതിനുവേണ്ടി ശിവാംശഭൂതനായ ഒരു കാവൽഭടൻറെ സഹായം തേടി. ഒരു പൂവിനുള്ളിൽ വായുരൂപം ധരിച്ചിരിക്കുകയായിരുന്നു ഈ  ദേവമല്ലൻ. ഈ  ദേവൻ ആരിയപ്പൂമാലക്ക് പൂക്കൾ പറിക്കാനുള്ള ഒത്താശ ചെയ്തു കൊടുത്തു. അതിൻറെ നന്ദി സൂചകമായി ആരിയപ്പൂമാല ആ ദേവമല്ലനെ പൂമാരുതൻ എന്നു ഓമനപ്പേരിട്ടു വിളിച്ചു. തന്നെയുമല്ല, അദ്ദേഹത്തെ തൻറെ സഹോദരനായും  ആരിയപ്പൂമാല പ്രഖ്യാപിച്ചു. അതിനെതുടർന്ന് ഇരുവരും ഇണപിരിയാത്തവിധമുള്ള ചങ്ങാത്തത്തിൽ എത്തിച്ചേരുകയും ചെയ്തു.

ഒരിക്കൽ, ആരിയപ്പൂമാലയും പൂമാരുതനും ദേവലോകത്തു നിന്നും ഭൂമിയിലെ ആര്യനാട് കാണാൻ എത്തി. ആര്യനാട്ടിലെ കാഴ്ചകൾ കണ്ടു കഴിഞ്ഞപ്പോൾ അവർക്ക് മലനാട് കാണുവാൻ മോഹമുദിച്ചു. മലനാട്ടിലേക്കു കടൽ വഴി യാത്ര പോകുവാൻ ഒരു കപ്പൽ നൽകുവാൻ അവർ ആര്യരാജാവിനോട് ആവശ്യപ്പെട്ടു. എന്നാൽ, അവരെ യഥാവിധി തിരിച്ചറിയാൻ കഴിയാതിരുന്ന രാജാവിന് അവരുടെ ആവശ്യം നിരസിക്കേണ്ടി വന്നു. ഇതിൽ കുപിതരായ ആരിയപ്പൂമാലയും പൂമാരുതനും ആര്യരാജാവിൻറെ പുത്രി ***ആരിയപ്പൂങ്കന്നി***യെന്ന രാജകുമാരിയിൽ ആവേശിച്ചു. രാജകുമാരിയിൽ സംഭവിച്ച മാറ്റങ്ങളിൽ പരിഭ്രാന്തനായ രാജാവ് പ്രശ്നം വെപ്പിച്ചു. പ്രശ്നവശാൽ കാര്യം ഗ്രഹിച്ച രാജാവ് പ്രശ്നപരിഹാരാർത്ഥം വിശ്വകർമ്മാവിനെ ക്ഷണിച്ചു. രാജസന്നിധിയിലെത്തിയ വിശ്വകർമ്മാവ്, നൂലും കോലുമെടുത്ത് കൊട്ടാരത്തിലെ ചന്ദനവും കുങ്കുമവും അകിലും നിരന്നു നിന്നിരുന്ന ചന്ദനപ്പൂങ്കാവിലെത്തി.

ചന്ദനപ്പൂങ്കാവിലെ ചന്ദന- കുങ്കുമ- അകിൽ മരങ്ങൾകൊണ്ട് അദ്ദേഹം കലം ആകൃതിയിൽ ഒരു കപ്പൽ നിർമ്മിച്ചു. കപ്പലിനു നാൽപ്പത്തിയൊന്നു കോൽ നീളവും ഇരുപത്തിയൊന്നു കോൽ വീതിയുമാണുണ്ടായിരുന്നത്. കപ്പലിൽ കൊടിതോരണങ്ങൾ തൂക്കുകയും കപ്പലിൻറെ അകം  പട്ടുതുണികൊണ്ടു വിരിക്കുകയും ചെയ്തിട്ട് അദ്ദേഹം രാജകുമാരിയുടെ ദേഹത്തുനിന്നും ആരിയപ്പൂമാലയേയും പൂമാരുതനേയും ഒഴിപ്പിച്ച് ഈ കപ്പലിൽ പ്രവേശിപ്പിച്ചു. തുടർന്ന്, ആരിയപ്പൂമാലയേയും പൂമാരുതനേയും വഹിച്ചുകൊണ്ടുള്ള ഈ കപ്പൽ മലനാട്ടിൽ എത്തുകയും  . ആര്യനാട്ടിൽ നിന്നും ആനയിക്കപ്പെട്ട ആ കപ്പൽ എത്തിച്ചേർന്നത്, മലനാട്ടിലെ ഏഴിമലക്കടുത്ത്, ഇപ്പോൾ  കാസർഗോഡ് ജില്ലയിലെ ചെറുവത്തൂരിലെ ഒരിയര അഴിമുഖത്തായിരുന്നു. രാമന്തളി കുറുവന്തട്ട അറയിലാണ് പൂമാല ഭഗവതിയും പൂമാരുതനും ആദ്യം കുടിയിരുന്നത്. മണിയറ, തലേനരി, രാമവില്യം, തുടങ്ങിയ പല സ്ഥാനങ്ങളിലും ഈ ദേവതകൾക്കു ക്ഷേത്രങ്ങളുണ്ട്.

കലം ആകൃതിയിൽ മരം കൊണ്ട് നിർമ്മിച്ചതുകൊണ്ട് വിശ്വകർമ്മാവ് പണിത ആ കപ്പൽ മരക്കലം എന്നും അറിയപ്പെട്ടു. 

## അവലംബം

## പുറത്തേക്കുള്ള കണ്ണികൾ

* ആവീരെ നീരും കൈതേരെ തണലും വെളുത്ത മണലും കുളുത്ത പടലും

വർഗ്ഗം:ദേവതമാർ
വർഗ്ഗം:ദേവത്വം കല്പിക്കപ്പെട്ടവർ
കലാമണ്ഡലം രാജേന്ദ്രൻ

ഒരു കഥകളിസംഗീതജ്ഞനാണ്  കോട്ടയം മറ്റക്കര സ്വദേശിയായ **കലാമണ്ഡലം രാജേന്ദ്രൻ**.(ജ: 1953). ആലുവ ഫാക്ട് കഥകളി സ്കൂളിൽ നിന്നുമാണ് രാജേന്ദ്രൻ തന്റെ ആദ്യകാല പഠനം പൂർത്തിയാക്കിയത്. കലാമണ്ഡലം ശങ്കരൻ എമ്പ്രാന്തിരിയും, കലാമണ്ഡലം ഹൈദരാലിയുമായിരുന്നു അദ്ദേഹത്തിന്റെ പ്രധാന അദ്ധ്യാപകർ.
അതിനു ശേഷം കേരള കലാമണ്ഡലത്തിൽ ചേർന്ന രാജേന്ദ്രനു കലാമണ്ഡലം നീലകണ്ഠൻ നമ്പീശൻ, കലാമണ്ഡലം ഗംഗാധരൻ,കലാമണ്ഡലം രാമൻകുട്ടി വാര്യർ.തുടങ്ങിയവരുടെ ശിക്ഷണം ലഭിയ്ക്കുകയുണ്ടായി.

ഇരിങ്ങാലക്കുട ഉണ്ണായിവാര്യർ സ്മാരക കലാനിലയ]]ത്തിൽ അദ്ധ്യാപകനായി സേവനം അനുഷ്ഠിച്ചിട്ടുണ്ട്.

## ബഹുമതികൾ
*വെണ്മണി ഹരിദാസ് പുരസ്ക്കാരം.
*ടി. എൻ. സ്മാരക പുരസ്ക്കാരം.

## അവലംബം

വർഗ്ഗം:കഥകളി ഗായകർ
ഇരുവഴി തിരിയുന്നിടം

സ്കൈബോണ്ട്‌ ഫിലിം ഡിവിഷന്റെ ബാനറിൽ ബിജു. സി. കണ്ണൻ തിരക്കഥയും സംവിധാനവും ചെയ്ത് 2015-ൽ ഇറങ്ങിയ മലയാള സിനിമയാണ് **ഇരുവഴി തിരിയുന്നിടം**. സാധാരണക്കാരായ ചന്ത തൊഴിലാളികളുടെ കഥ പറയുന്ന ചിത്രമാണ്.  സി.പി.എം. ഇടുക്കി ജില്ലാ സെക്രട്ടറിയായിരുന്ന എം.എം. മണി അഭിനയിച്ച ചിത്രമെന്ന നിലയിലും ശ്രദ്ധിക്കപ്പെടുന്നു. പുതുമുഖ നടി അലെഗയാണ് നായിക.

## അഭിനേതാക്കൾ
* കലാഭവൻ മണി
* അലെഗ
* എം.എം. മണി
* എസ്.പി. ശ്രീകുമാർ
* ഇന്ദ്രൻസ്
* സുരഭി ലക്ഷ്മി
* വീണ നായർ
* അനൂപ് ചന്ദ്രൻ
* സീമ ജി. നായർ
* ശാന്തകുമാരി
* ബാബു തിരുമല
* ജയശ്രി ശിവദാസ്‌

## പുറത്തേക്കുള്ള കണ്ണികൾ
* http://www.m3db.com/film/54234

## അവലംബം

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രഞ്ജിത്ത് സം‌വിധാനം ചെയ്ത ചലച്ചിത്രങ്ങൾ
ഹൗ ഓൾഡ് ആർ യൂ ?

റോഷൻ ആൻഡ്രൂസ് സംവിധാനം ചെയ്ത് 2014 ൽ പുറത്തിറങ്ങിയ മലയാളചലച്ചിത്രമാണ് **ഹൗ ഓൾഡ്  ആർ യൂ ?**.ഏറെക്കാലത്തിനുശേഷം പ്രശസ്ത നടി മഞ്ജു വാര്യർ അഭിനയരംഗത്തേക്കു തിരിച്ചുവന്നത് ഈ ചിത്രത്തിലൂടെയാണ്. റവന്യു ഡിപ്പാർട്ട്മെന്റിലെ യു.ഡി ക്ലാർക്കായ നിരുപമ രാജീവ് എന്ന കഥാപാത്രത്തെയാണ് മഞ്ജു ഈ ചിത്രത്തിൽ അവതരിപ്പിക്കുന്നത്. മഞ്ജു വാര്യരെക്കൂടാതെ കുഞ്ചാക്കോ ബോബൻ, ലാലു അലക്സ് , കനിഹ തുടങ്ങിയവരും ഈ ചിത്രത്തിൽ പ്രധാന വേഷങ്ങൾ കൈകാര്യം ചെയ്യുന്നു. 2014 മെയ് മാസത്തിൽ പ്രദർശനത്തിനെത്തിയ ഹൗ ഓൾഡ് ആർ യൂ മികച്ച സാമ്പത്തികവിജയവും പ്രേക്ഷകപ്രശംസയും നേടി.
## കഥാസംഗ്രഹം
ഒരു മധ്യവയസ്കയായ വിവാഹിതയായ സ്ത്രീയാണ് നിരുപമ രാജീവ് (മഞ്ജു വാരിയർ).തൻ്റെ ഭർത്താവ് രാജീവ് (കുഞ്ചാക്കോ ബോബൻ) അയർലാൻ്റിൽ താമസിക്കാൻ ആഗ്രഹിക്കുന്ന ഒരു റേഡിയോയിൽ ജോലി ചെയ്യുന്നയാളാണ്.നിരുപമയും അയർലാൻ്റിൽ ജോലി കിട്ടാൻ ശ്രമിക്കുന്നു. ഈ സമയത്ത് ഇന്ത്യൻ പ്രസഡൻ്റ് നിരുപമയെ പരിചയപ്പെടാനായി ഒരു യോഗത്തിന് ക്ഷണിക്കുന്നതോടെ അവളുടെ ജീവിതം തന്നെ മാറുന്നു.

## അഭിനേതാക്കൾ

*മഞ്ജു വാര്യർ - നിരുപമ
*കുഞ്ചാക്കോ ബോബൻ -രാജീവ്
*അമൃത അനിൽ -ലക്ഷ്മി
*കുഞ്ചൻ -നാരായണൻ
*സിദ്ധാർഥ ബസു -ഇന്ത്യയുടെ രാഷ്ട്രപതി
*ലാലു അലക്സ് -ഐ.ജി
*സുരാജ് വെഞ്ഞാറമൂട് -ബെന്നി
*വിനയ് ഫോർട്ട് -ജയചന്ദ്രൻ
*മുത്തുമണി -ശശികല
*കനിഹ ‌- സൂസൻ

## സൌണ്ട് ട്രാക്ക്
ഗോപി സുന്ദറും കാർണിവൽ ബാൻഡും ചേർന്നുള്ള 8 ഗാനങ്ങൾ അടങ്ങിയതാണ് ചിത്രത്തിൻറെ സൌണ്ട് ട്രാക്ക്. ഹരി നാരായണൻ, റഫീക്ക് അഹമ്മദ് എന്നിവരാണ് ഗാനങ്ങൾ എഴുതിയിരിക്കുന്നത്. 

## Box office

## അവാർഡുകൾ

; 2014 കേരളാ സംസ്ഥാന സിനിമാ അവാർഡുകൾ

* **Won**, രണ്ടാമത്തെ മികച്ച നടി - സേതുലക്ഷ്മി
* **Won**, മികച്ച പിന്നണി ഗായിക - ശ്രേയാ ഘൊഷാൽ – "വിജനതയിൽ"

; 62nd Filmfare Awards South

* **Won**, മികച്ച പിന്നണി ഗായിക (Female) - ശ്രേയാ ഘൊഷാൽ – "വിജനതയിൽ"
* നാമനിർദ്ദേശം, മികച്ച ചിത്രം
* നാമനിർദ്ദേശം, മികച്ച സംവിധായകൻ - Rosshan Andrrews
* Nominated, Best Actor in a Supporting Role (Female) - Sethulakshmi

*ഏഷ്യാവിഷൻ അവാർഡ്- മികച്ച നടി- മഞ്ജു വാര്യർ
*ഏഷ്യാവിഷൻ അവാർഡ്- മികച്ച ചിത്രം
*ഏഷ്യാനെറ്റ് ചലച്ചിത്ര അവാർഡ് - മികച്ച നടി- മഞ്ജു വാര്യർ 

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മഞ്ജു വാരിയർ അഭിനയിച്ച ചലച്ചിത്രങ്ങൾ
സയൺ നാഷണൽ പാർക്ക്

യു.എസ്.എയുടെ തെക്ക് പടിഞ്ഞാറ് ഭാഗത്ത് യൂട്ടായിലാണ് **സയൺ നാഷണൽ പാർക്ക്** സ്ഥിതി ചെയ്യുന്നത്. 229 ചതുരശ്ര മൈൽ വിസ്താരമുള്ള ഈ പ്രദേശത്തിന്റെ ഏറ്റവും വലിയ ആകർഷണം സയൺ കാന്യൻ എന്ന മലയിടുക്കാണ് . 24 കിലോമീറ്റർ നീളത്തിൽ 800 മീറ്ററോളം ആഴത്തിൽ നവാജോ മണൽക്കുന്നിനെ കുറുകെ മുറിച്ച് കൊണ്ട് ഈ മലയിടുക്ക് സ്ഥിതി ചെയ്യുന്നു. കൊളറാഡോ പീഠഭൂമി , ഗ്രേറ്റ് ബേസിൻ, മൊഹാവി മരുഭൂമി എന്നിവയുടെ സംഗമ സ്ഥാനത്താണ് ഈ ദേശീയോദ്യാനം സ്ഥിതിചെയ്യുന്നത്. ഈ പ്രദേശത്ത് അപൂർവ്വമായ പല സസ്യ-ജീവ ജാലങ്ങളും കാണപ്പെടുന്നു. 289 ഇനം പക്ഷികൾ , 75  ഇനം സസ്തനികൾ (  19 ഇനം വവ്വാലുകൾ ഉൾപ്പെടെ) എന്നിവ കൂടാതെ  32 ഇനം ഉരഗങ്ങളും ഇവിടെ കാണപ്പെടുന്നു. മരുഭൂമികൾ,നദീതടങ്ങൾ,വനപ്രദേശങ്ങൾ, പൈൻകാടുകൾ എന്നിവ ഉൾപ്പെട്ടതാണ് ഇവിടത്തെ ഭൂപ്രകൃതി. 

8,000 വർഷങ്ങൾക്ക് മുൻപേ തന്നെ ഈ പ്രദേശത്ത് മനുഷ്യവാസം ഉണ്ടായിരുന്നതായി കരുതപ്പെടുന്നു. 1919 നവംബർ 19 നാണ് ഈ പ്രദേശത്തെ നാഷണൽ പാർക്ക് ആയി പ്രഖ്യാപിച്ചത്.

## അവലംബം

വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
ബ്ലിറ്റ്സ്ക്രീഗ്

വളരെയധികം കവചിത വാഹനങ്ങൾ, കാലാൾ വ്യുഹങ്ങൾ എന്നിവയും കൂടാതെ വ്യോമ പിന്തുണയുമായി എതിരാളിയുടെ പ്രതിരോധനിര തകർക്കുകയും വേഗത്തിൽ വ്യോമപിന്തുണയോടെ പ്രതിരോധകരെ വളഞ്ഞാക്രമിക്കുകയും ചെയ്യുന്ന യുദ്ധതന്ത്രമാണ് *ബ്ലിറ്റ്സ്ക്രീഗ്*'(German, "മിന്നലാക്രമണം". ബ്ലിറ്റ്സ്ക്രീഗ് യുദ്ധതന്ത്രത്തിലൂടെ ശ്രമിക്കുന്നത് നിരന്തരമായി മാറുന്ന ഒരു യുദ്ധരംഗം സൃഷ്ട്ടിച്ച് എതിരാളിയുടെ സംതുലിതാവസ്ഥ തകർത്ത് പൂർണമായ ഒരു കൂട്ടക്കുരുതിയിലുടെ പരാജയപ്പെടുത്താനാണ്.

രണ്ടു ലോകമഹായുദ്ധങ്ങൾക്കുമിടയിൽ(ഇന്റർവാർ കാലഘട്ടം) പൂർണ്ണതയിലെത്തിയ വ്യോമ, ടാങ്ക് സാങ്കേതികവിദ്യകൾ എതിരാളിയുടെ വ്യുഹങ്ങളിലേക്ക് അവരുടെ ശക്തമായകേന്ദ്രങ്ങൾ മറികടന്ന് വളഞ്ഞാക്രമിക്കുന്ന() ജർമൻ പരമ്പരാഗത മിന്നലാക്രമണ സങ്കേതങ്ങളുമായി() വ്യവസ്ഥാനുസൃതമായി ചേർക്കപ്പെട്ടു. പോളണ്ട് അധിനിവേശകാലത്ത് പടിഞ്ഞാറൻ മാധ്യമപ്രവർത്തകർ ഈ യുദ്ധരീതിയെ വിശേഷിപ്പിക്കാൻ ബ്ലിറ്സ്ക്രീഗ് എന്ന പദം ഉപയോഗിച്ചു. ഒരു ജർമൻ സൈനിക ആനുകാലികമായ *Deutsche Wehr*(ജർമൻ പ്രതിരോധം)ഇൽ മിന്നലാക്രമണത്തെ *ബ്ലിറ്സ്ക്രീഗ്* എന്ന വിശേഷിപ്പിച്ചിട്ടുണ്ട്. 1939-40 കാലഘട്ടത്തിലെ യുദ്ധങ്ങളിൽ ജർമൻ അതിവേഗ ദൗത്യങ്ങൾ വ്യാപക വിജയമായിരുന്നു. 1940ഓടെ പാശ്ചാത്ത്യ മാധ്യമങ്ങൾ ബ്ലിറ്സ്ക്രീഗ് എന്ന പദം വ്യാപകമായി ഉപയോഗിച്ചു. പെട്ടെന്നുള്ള  ആക്രമങ്ങളും എതിരാളിയുടെ പൊതുവെയുള്ള തയ്യാറില്ലായ്മയും ജർമൻ ആക്രമത്തിന്റെ വേഗതയോടു പിടിച്ചുനിൽക്കാൻ പറ്റാത്തതും ഈ യുദ്ധരീതി മുതലെടുത്തു. ഫ്രാൻസിലെ യുദ്ധത്തിൽ ഫ്രഞ്ച് സൈന്യം തങ്ങളുടെ കാലാൾസേനാ പ്രതിരോധനിരകൾ പുഴയോരങ്ങളിൽ സജ്ജീകരിക്കാൻ ശ്രമിക്കിച്ചെങ്കിലും ജർമൻ സൈന്യം പ്രതീക്ഷിച്ചതിലും നേരത്തെ ആക്രമം ആരംഭിച്ചു.

രണ്ടാം ലോകയുദ്ധകാലത്ത് ഇംഗ്ലീഷ്-ജർമൻ മാധ്യമങ്ങളിൽ വ്യാപകമായി ഉപയോഗിക്കപ്പെട്ടെങ്കിലും ബ്ലിറ്സ്ക്രീഗ് ജർമൻ പ്രതിരോധസേന(*Wehrmacht*) ഒരു ഔദ്യോഗിക സൈനിക പദമായി പ്രചാരണത്തിനല്ലാതെ ഉപയോഗിച്ചിരുന്നില്ല. കുർട് സ്റ്റുഡന്റ്‌, ഫ്രാൻസ് ഹാൽഡർ, ജൊഹാൻ അഡോൾഫ് വോൺ കീൽമാൻസെഗ് തുടങ്ങിയ ചില ഉന്നത ഓഫീസർമാർ ഇതൊരു സൈനിക ആശയമായിരുന്നു എന്നതിനെ ചോദ്യം ചെയ്തിച്ചിട്ടുണ്ട്. കീൽമാൻസെഗിന്റെ അനുമാന പ്രകാരം ബ്ലിറ്റ്സ്ക്രീഗ് എന്ന് പലരും ധരിക്കുന്നത് "സാഹചര്യങ്ങൾക്കനുസൃതമായി ഉദ്ഭവിച്ച പ്രതിവിധികളാണ്". സ്റ്റുഡന്റ്‌ ഇതിനെ വിവരിക്കുന്നത് "പരിതഃസ്ഥിതികളിൽ നിന്ന് സ്വാഭാവികമായി ഉയർന്നുവന്ന" ആശയമാണ്. ജർമൻ പ്രതിരോധസേന ഒരിക്കലും ഇതൊരു ഔദ്യോഗിക ആശയമായി ഏറ്റെടുത്തിരുന്നില്ല. 2005ൽ ചരിത്രകാരനായ കാൾ-ഹെയ്ൻസ് ഫ്രേയ്സർ അനുമാനിച്ചത് കമാൻഡർമാർ പുത്തൻ സാങ്കേതികവിദ്യകൾ പരമ്പരാഗത സൈനിക തത്ത്വങ്ങൾക്കനുസൃതമായി ഏറ്റവും മികച്ച രീതിയിൽ ഉപയോഗിച്ചതിന്റെയും ശരിയായസമയത്ത് ശരിയായ സ്ഥലത്ത് ശരിയായ യൂണിറ്റുകളെ ഉപയോഗിച്ചതിന്റെയും ഫലമാണ് ബ്ലിറ്റ്സ്ക്രീഗ് എന്നാണ്. ആധുനികചരിത്രകാരന്മാർ ഇന്ന് ബ്ലിറ്റ്സ്ക്രീഗിനെ മനസ്സിലാക്കുന്നത് 19ആം നൂറ്റാണ്ടിലെ ജർമൻ സൈനികതന്ത്രങ്ങളോടൊപ്പം ഇന്റർവാർ കാലഘട്ടത്തിലെ സാങ്കേതികവിദ്യയുടെ ഉപയോഗമായാണ്. ആധുനിക ചരിത്രകാരന്മാർ ബ്ലിറ്സ്ക്രീഗ് എന്നപദം രണ്ടാം ലോകയുദ്ധത്തിന്റ ആദ്യകാലത്ത് ജർമ്മനി ഉപയോഗിച്ചിരുന്ന മിന്നലാക്രമണങ്ങളെ പൊതുവെ വിശേഷിപ്പിക്കാൻ ഉപയോഗിക്കുന്നു. ഫ്രേയ്സറുടെ അഭിപ്രായത്തിൽ, ഹെയ്ൻസ് ഗുഡറിയന്റെ സൈനിക വാഹന വ്യൂഹങ്ങളേപ്പറ്റിയുള്ള അഭിപ്രായങ്ങൾ പരിഗണിച്ച് ബ്ലിറ്സ്ക്രീഗ് എന്നത് ആധുനിക മിന്നലാക്രമണങ്ങൾക്കുള്ള പര്യായമായി ഉപഗയോഗിക്കാം.

## അവലംബം

വർഗ്ഗം:രണ്ടാം ലോകമഹായുദ്ധം
വർഗ്ഗം:നാസികൾ
സിന്തറ്റിക് ഡയമണ്ട്

കൃത്രിമ രാസ പ്രവർത്തനങ്ങളിലൂടെ നിർമ്മിക്കുന്ന രത്നങ്ങളെയാണ്  **സിന്തറ്റിക് ഡയമണ്ട്** എന്ന് വിളിക്കുന്നത്. യഥാർത്ഥ രത്നങ്ങൾ പ്രകൃതിയിലെ ഭൂഗർഭപ്രവർത്തനങ്ങളുടെ ഫലമായാണ് ഉണ്ടാവുന്നത് . സിന്തറ്റിക് രത്നങ്ങളെ  HPHT ഡയമണ്ട് , CVD ഡയമണ്ട് എന്നിങ്ങനെ രണ്ടായി തരം തിരിച്ചിരിക്കുന്നു. ഉയർന്ന മർദ്ദത്തിലും ഉയർന്ന താപനിലയിലും (ഹൈപ്രഷർ-ഹൈ ടെമ്പറെച്ചർ) നിർമിച്ച് എടുക്കുന്ന രത്നങ്ങളെ  HPHT ഡയമണ്ട് എന്ന് വിളിക്കുന്നു. കെമിക്കൽ വേപ്പർ ഡിപ്പോസിഷൻ രീതിയിൽ തയ്യാർ ചെയ്യുന്നവയാണ് CVD ഡയമണ്ടുകൾ. പ്രകൃത്യാ കാണപ്പെടുന്ന രത്നങ്ങളെ പോലെ തന്നെ ഇവയും പരിശുദ്ധ കാർബൺ (ക്രിസ്റലീകൃത ഐസോട്രോപ്പിക് 3D രൂപം) തന്നെയാണ്.

## അവലംബം

വർഗ്ഗം:കാർബണിന്റെ രൂപങ്ങൾ
വർഗ്ഗം:കാർബൺ
കംഗാരു ദ്വീപ്

ഓസ്ട്രേലിയയിലെ ആഡ്ലേയ്ഡിൽ നിന്നും 112 കിലോമീറ്റർ തെക്കു മാറി ടാസ്മാനിയൻ കടലിൽ സ്ഥിതി ചെയ്യുന്ന ദ്വീപാണ് **കംഗാരു ദ്വീപ്**. ദക്ഷിണ ഓസ്ട്രേലിയൻ സംസ്ഥാനത്തിന്റെ ഭാഗമാണീ ദ്വീപ്. ഓസ്ട്രേലിയയിലെ മൂന്നാമത്തെ ഏറ്റവും വലിയ ദ്വീപാണിത്. അയ്യായിരത്തോളം ആളുകൾ ഇവിടെ താമസിക്കുന്നു. പേരു സൂചിപ്പിക്കുന്നതുപോലെതന്നെ ഓസ്ട്രേലിയയിൽ ഏറ്റവുമധികം കംഗാരുക്കളെ കാണുവാൻ കഴിയുന്ന ഒരു സ്ഥലമാണിത്. പ്രതിവർഷം ഒന്നരലക്ഷം ടൂറിസ്റ്റുകൾ കംഗാരു ദ്വീപ് സന്ദർശിക്കുന്നു. വേനൽക്കാലത്ത് അത്യുഷ്ണവും മഞ്ഞുകാലത്ത് അതിശൈത്യവും കംഗാരു ദ്വീപിന്റെ പ്രത്യേകതയാണ്.

## ചരിത്രം

ഓസ്ട്രേലിയയുടെ ഭാഗമായിരുന്ന കംഗാരു ദ്വീപ് പതിനായിരം വർഷങ്ങൾക്കു മുൻപു പ്രധാന കരയിൽനിന്നും വേർപെട്ടതാണെന്നു ചരിത്രം സൂചിപ്പിക്കുന്നു. പതിനെട്ടാം നൂറ്റാണ്ടിന്റെ തുടക്കത്തിൽ ഓസ്ട്രേലിയയിലേക്ക് കുടിയേറിയ യൂറോപ്യന്മാർ കംഗാരു ദ്വീപിൽ താമസമാക്കി.

## ഭൂമിശാസ്ത്രം
ദക്ഷിണധ്രുവത്തോടു ചേർന്നു കിടന്നിട്ടുപോലും വേനൽക്കാലത്ത് ഇവിടെ അതിശക്തമായ ചൂട് അനുഭവപ്പെടാറുണ്ട്. ദ്വീപിന്റെ വടക്കൻ തീരത്ത് അടുത്തിടെയായി ധാരാളം ഫോസിൽ അവശേഷിപ്പുകൾ കണ്ടെത്തുകയുണ്ടായി.

## അവലംബം

## പുറത്തേക്കുള്ള കണ്ണികൾ

*Kangaroo Island – South Australian Tourism Commission site
*ABC Radio National, Hindsight program "Kangaroo Island unearthed" broadcast 22 February 2004
*
*Online guide to Kangaroo Island bird wildlife  and vertebrates wildlife 

വർഗ്ഗം:ഓസ്ട്രേലിയയിലെ ദ്വീപുകൾ
പൊന്നാംവള്ളി

**നോയൽവള്ളി, പനിവള്ളി, പൂഞ്ഞാൽ** എന്നെല്ലാം അറിയപ്പെടുന്ന **പൊന്നാംവള്ളി** മരങ്ങളിൽ കയറിപ്പോകുന്ന ഒരു വലിയ വള്ളിച്ചെടിയാണ്. . വെള്ളവരയൻആര-ലാർവകളുടെ ഭക്ഷണസസ്യമാണ് ഇത്.

## അവലംബം==സൂര്യ ശലഭത്തിന്റെ ലാർവാ ഭക്ഷണ സസ്യം കൂടിയാണെന്ന് തോന്നുന്നു...

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഫാബേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
പോൾ റീഫൽ

**പോൾ റൊണാൾഡ് റീഫൽ** (ജനനം: 19 ഏപ്രിൽ 1966, ബോക്സ് ഹിൽ, വിക്ടോറിയ, ഓസ്ട്രേലിയ) ഒരു മുൻ ഓസ്ട്രേലിയൻ അന്താരാഷ്ട്ര ക്രിക്കറ്റ് കളിക്കാരനും, ഇപ്പോൾ അന്താരാഷ്ട്ര ക്രിക്കറ്റ് അമ്പയറുമാണ്. ഓസ്ട്രേലിയക്കുവേണ്ടി 1992 മുതൽ 1999 വരെ 35 ടെസ്റ്റ് മത്സരങ്ങളിലും, 92 ഏകദിന മത്സരങ്ങളിലും അദ്ദേഹം കളിച്ചിട്ടുണ്ട്. പിന്നീട് സജീവ ക്രിക്കറ്റിൽ നിന്ന് വിരമിച്ച ശേഷം 2004 മുതൽ അദ്ദേഹം അമ്പയറിങ്ങ് രംഗത്തേക്ക് കടന്നു. ഇപ്പോൾ ഐ.സി.സി. അമ്പയർമാരുടെ എലൈറ്റ് പാനലിലെ ഒരംഗമാണ് അദ്ദേഹം.2015 ക്രിക്കറ്റ് ലോകകപ്പ് നിയന്ത്രിക്കുന്ന അമ്പയർമാരിൽ ഒരാളാണ് അദ്ദേഹം.

## അവലംബം

വർഗ്ഗം:ക്രിക്കറ്റ് അമ്പയർമാർ
വർഗ്ഗം:1966-ൽ ജനിച്ചവർ
വർഗ്ഗം:ഏപ്രിൽ 19-ന് ജനിച്ചവർ
വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ
യൂഗോ ജെയ്ഗർ

അഡോൾഫ് ഹിറ്റ് ലറിന്റെ സ്വകാര്യ ഛായാഗ്രാഹകനായിരുന്നു **യൂഗോ ജെയ്ഗർ**. രണ്ടാം ലോകമഹായുദ്ധകാലത്ത് നാസിപാർട്ടിയുടെ അനുഭാവിയായിരുന്ന ജെയ്ഗർ ഏതാണ്ട്  രണ്ടായിരത്തോളം വർണ്ണചിത്രങ്ങൾ പകർത്തുകയുണ്ടായി. അക്കാലത്ത് കളർച്ചിത്രങ്ങൾക്കുള്ള സാങ്കേതിക വിദ്യ ഉപയോഗിച്ച് ചിത്രങ്ങൾ പകർത്തിയിരുന്ന അപൂർവ്വം ഛായാഗ്രാഹകരിലൊരാളായിരുന്നു ജെയ്ഗർ.

## പ്രവർത്തനകാലം
1936 മുതൽ 1945 യുദ്ധാവസാനം വരെയാണ്  ജെയ്ഗർ സജീവമായി രംഗത്തുണ്ടായിരുന്നത്. പാർട്ടിപരിപാടികളുമായി ബന്ധപ്പെട്ട ചിത്രങ്ങൾക്കാണ് ജെയ്ഗർ പ്രാധാന്യം കൊടുത്തിരുന്നതെങ്കിലും തടങ്കൽപ്പാളയത്തിലെ ക്രൂരതകളും ജെയ്ഗർ ചിത്രീകരിച്ചു. യുദ്ധക്കുറ്റവിചാരണയിൽ തെളിവുകൾ ആകുമോ എന്നു ഭയന്ന ചിത്രങ്ങളെല്ലാം തന്നെ 12 സ്ഫടികപേടകങ്ങളിലാക്കി ഒളിപ്പിക്കുകയുണ്ടായി. പിൽക്കാലത്ത് ചിത്രങ്ങൾ വീണ്ടെടുത്ത ജെയ്ഗർ 1965 ൽ ലൈഫ് മാഗസിനു വിൽക്കുകയാണുണ്ടായത്.

## പുറംകണ്ണീകൾ
* All the pictures taken by Hugo Jaeger  in LIFE
* Hitler, His Inner Circle and Assorted Hangers-On: Color Photos  in LIFE
* A Brutal Pageantry: The Third Reich’s Myth-Making Machinery, in Color  in LIFE
* Adoring Hitler: Color Photos of a Tyrant Among the Crowds  in LIFE
* Photos from a nazi Christmas party  in LIFE
## അവലംബം

വർഗ്ഗം:ഛായാഗ്രാഹകർ
വർഗ്ഗം:1900-ൽ ജനിച്ചവർ
വർഗ്ഗം:1970-ൽ മരിച്ചവർ
നൈജൽ ലോങ്

**നൈജൽ ജെയിംസ് ലോങ്** (ജനനം: 11 ഫെബ്രുവരി 1969, കെന്റ്, ഇംഗ്ലണ്ട്) ഒരു അന്താരാഷ്ട്ര ക്രിക്കറ്റ് അമ്പയറും മുൻ ഫസ്റ്റ്-ക്ലാസ്സ് ക്രിക്കറ്റ് കളിക്കാരനുമാണ്. ഇംഗ്ലീഷ് കൗണ്ടിയിൽ കെന്റ്, നോർഫോക്ക് ടീമുകൾക്കുവേണ്ടി അദ്ദേഹം കളിച്ചിട്ടുണ്ട്. 2006 മുതൽ അദ്ദേഹം ഐ.സി.സി.യുടെ അംഗീകൃത അമ്പയറാണ്. 2012ൽ അദ്ദേഹത്തെ ഐ.സി.സി. അമ്പയർമാരുടെ എലൈറ്റ് പാനലിലേക്ക് തിരഞ്ഞെടുത്തു. 2015 ക്രിക്കറ്റ് ലോകകപ്പ് നിയന്ത്രിക്കുന്ന അമ്പയർമാരിൽ ഒരാളാണ് അദ്ദേഹം.

## അന്താരാഷ്ട്ര അമ്പയറിങ്ങ് സ്ഥിതിവിവരങ്ങൾ

## അവലംബം

വർഗ്ഗം:ക്രിക്കറ്റ് അമ്പയർമാർ
വർഗ്ഗം:1969-ൽ ജനിച്ചവർ
വർഗ്ഗം:ഫെബ്രുവരി 11-ന് ജനിച്ചവർ
പോട്ടോർ

കേരളത്തിൽ തൃശ്ശൂർ ജില്ലയിലെ ഒരു സെൻസസ് ടൗണാണ് **പോട്ടോർ**. തൃശ്ശൂർ നഗരത്തിൽ നിന്ന് 7-8 കി.മീ മാറി, കോലഴി ഗ്രാമപഞ്ചായത്തിലാണ് പോട്ടോർ സ്ഥിതി ചെയ്യുന്നത്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
എൻമകജെ (നോവൽ)

എൻഡോസൾഫാൻ ദുരന്തം ബാധിച്ച കാസർഗോഡിലെ എൻമകജെ എന്ന ഗ്രാമത്തിലെ ദുരിത പൂർവമായ ജന ജീവിത ആധാരമാക്കി അംബികാസുതൻ മാങ്ങാട് എഴുതിയ  നോവലാണ് **എൻമകജെ**. മനുഷ്യന്റെ അന്ധമായ  ഇടപെടലുകളിലൂടെ എന്നെന്നേക്കുമായി നശിച്ചു പോകുന്ന ജൈവ വ്യവസ്ഥയേ പറ്റി നോവൽ വിലപിക്കുന്നു.

## നോവൽപ്രമേയം
സാമൂഹികപ്രവർത്തനങ്ങളിൽ നിരന്തരം ഇടപെടുന്നതിനാൽ എൻഡോസൾഫാൻ  ദുരിത മേഖലയായ എന്മഗജയിൽ നേരിട്ട് പോകാനും കരളലിയിപ്പിക്കുന്ന ആ ഗ്രാമീണരുടെ ജീവിതാവസ്ഥ നേരിട്ട്കാണാനും ഇടവന്നു. ഇതേ ത്തുടർന്നാണ് ആ ഗ്രാമത്തിന്റെ പേരിൽത്തന്നെ  ഒരു നോവൽ പ്രസിദ്ധീകരിക്കാൻ  കഥാകാരൻ തീരുമാനിക്കുന്നത്. നാട്ടു വിശ്വാസത്തെപ്പറ്റിയും ആചാരാനുഷ്ഠാനങ്ങളെപ്പറ്റിയും നോവൽ വിശദീകരിക്കുന്നു

## എഴുത്തു രീതി
കാഴ്ച്ചകളുടെ നേരിട്ടുള്ള വിവരണത്തേക്കാളേറെ അവയെ ഭാവനാപരമായാണ് കഥാകാരൻ  അവതരിപ്പിക്കുന്നത്.എന്നാൽ ജീവനുള്ളതും അല്ലാതതുമായ നൊമ്പരങ്ങളെ അതേപടി പകർത്താനും അംബികാസുതൻ മാങ്ങാട്ശ്രമിച്ചിട്ടുണ്ട്.
എൻഡോസൾഫാൻ വിഷയം പുറം ലോകമറിയുന്നതിനു മുമ്പു തന്നെ നോവലിനാവശ്യമായ വിവര ശേഖരണം പൂർത്തിയായതിനാൽ 2000 2001 കാലങ്ങളിലെ ഗ്രാമാവസ്ഥയാണ് നോവലിൽ പ്രതിപാദിക്കുന്നത്..
സമൂഹത്തിൽ പിന്നോക്കം നില്ക്കുന്ന ഒരു വിഭാഗത്തോട് ഭരണ കൂടം കാണിച്ച ക്രൂരത വിളിച്ചോതുന്നതാണ് ഈ നോവൽ. 
25 വർഷം നീണ്ടു നിന്ന വിഷ പ്രയോഗം ഒരു നാടിനെ എല്ലാ  രീതിയിലും  നിശ്ശബ്ദമാക്കി എന്ന് നോവൽ വിലപിക്കുന്നു.

## അവലംബം

വർഗ്ഗം:മലയാളഗ്രന്ഥങ്ങൾ
വർഗ്ഗം:മലയാളം നോവലുകൾ
ഹിത്വീൻ യുദ്ധം

1187 ജൂലയ് 3,4 ദിവസങ്ങളിലായി സലാഹുദ്ദീൻ അയ്യൂബിയുടെ നേതൃത്വത്തിലുള്ള മുസ്‌ലിം സൈന്യവും കുരിശുയുദ്ധസൈന്യവും തമ്മിൽ പലസ്തീനിലെ തെക്കൻ ഗലീലിയിലെ ഹിത്വീനിൽ വെച്ച് നടന്ന നിർണായക യുദ്ധമാണ് **ഹിത്വീൻ യുദ്ധം** എന്നറിയപ്പെടുന്നത്. യുദ്ധത്തിൽ നിർണായ വിജയം നേടിയ സലാഹുദ്ദീൻ അയ്യൂബിയുടെ നേതൃത്വത്തിൽ വിജയം നേടിയ മുസ്‌ലിം സൈന്യം കുരിശുയുദ്ധ സൈന്യത്തിൽ ഭൂരിപക്ഷത്തെയും തടവിലാക്കിയെങ്കിലും പിന്നീട് മോചിപ്പിച്ചു.

യുദ്ധത്തിന്റെ ഫലമായി പലസ്തീൻ പ്രദേശത്തെ ശാക്തിക സന്തുലനം മുസ്ലിങ്ങൾക്ക്‌ അനുകൂലമാവുകയും സലാഹുദ്ദീൻ അയ്യൂബിയുടെ നേതൃത്വത്തിൽ മുസ്‌ലിങ്ങൾ ജെറുസലേം നഗരം തിരിച്ചു പിടിക്കുന്നതിനു വഴി തുറക്കുകയും ചെയ്തത് ഈ യുദ്ധം കാരണമാണ്. 

## അവലംബം

വർഗ്ഗം:ഇസ്രയേലിന്റെ ചരിത്രം
വർഗ്ഗം:1187
വർഗ്ഗം:കുരിശുയുദ്ധങ്ങൾ
പുറനാട്ടുകര

കേരളത്തിൽ തൃശ്ശൂർ ജില്ലയിലെ ഒരു സെൻസസ് ടൗണാണ് **പുറനാട്ടുകര**. അടാട്ട് ഗ്രാമപഞ്ചായത്ത്, പുഴയ്ക്കൽ ബ്ലോക്ക് പഞ്ചായത്ത്, അടാട്ട് കൃഷിഭവൻ, അടാട്ട് ഫാർമേഴ്സ് ബാങ്ക് എന്നിവയുടെ ആസ്ഥാനങ്ങൾ ഇവിടെയാണ് സ്ഥിതി ചെയ്യുന്നത്. കേന്ദ്രീയ സംസ്കൃതവിദ്യാപീഠം (വ്യാസപീഠം), തൃശൂർ കേന്ദ്രീയവിദ്യാലയം, ശ്രീരാമകൃഷ്ണഗുരുകുല വിദ്യാമന്ദിരം, ശ്രീ ശാരദ ഗേൾസ് ഹയർസെക്കന്ററി സ്കൂൾ എന്നീ വി‍ദ്യാഭ്യാസസ്ഥാപനങ്ങളും ഇവിടെയാണുള്ളത്.

തൃശ്ശൂർ നഗരത്തിൽ നിന്ന് ഏകദേശം 8 കിലോമീറ്റർ വടക്കുപടിഞ്ഞാറുമാറിയാണ് പുറനാട്ടുകര സ്ഥിതിചെയ്യുന്നത്. സമുദ്രനിരപ്പിൽ നിന്ന് താഴെ കിടക്കുന്ന കോൾപ്പാടങ്ങളാൽ ചുറ്റപ്പെട്ടതാണ് ഈ ഗ്രാമം. 2011-ലെ സെൻസസ് അനുസരിച്ച് ഈ ഗ്രാമത്തിൽ 24500 പുരുഷന്മാരും 26000 സ്ത്രീകളുമുണ്ട്. 1075 ആണ് സ്ത്രീപുരുഷാനുപാതം. ജനസംഖ്യയിൽ ബഹുഭൂരിപക്ഷവും ഹിന്ദു-ക്രിസ്ത്യൻ മതവിശ്വാസികളാണ്. പുറനാട്ടുകര മഹാവിഷ്ണുക്ഷേത്രം, ദേവിത്തറ ഭഗവതിക്ഷേത്രം, സെന്റ് സെബാസ്റ്റ്യൻസ് ചർച്ച് എന്നിവയാണ് ഗ്രാമത്തിലെ പ്രധാന ആരാധനാലയങ്ങൾ. സ്റ്റേറ്റ് ബാങ്ക് ഓഫ് ഇന്ത്യ, സിൻഡിക്കേറ്റ് ബാങ്ക് എന്നിവയ്ക്ക് പുറനാട്ടുകരയിൽ ബ്രാഞ്ചുകളുണ്ട്. ഇത് ഇവിടത്തെ ജനങ്ങൾക്ക് ബാങ്കിങ് സൗകര്യം എളുപ്പമാക്കുന്നു. അടാട്ട് ഗ്രാമപഞ്ചായത്തിലെ 11, 12, 13, 14 വാർഡുകളിലായാണ് പുറനാട്ടുകര കിടക്കുന്നത്. ഇവയിൽ 11 ആണ് പ്രധാന വാർഡ്. പേരാമംഗലം പോലീസ് സ്റ്റേഷന്റെ പരിധിയിലാണ് പുറനാട്ടുകര വരുന്നത്. 

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:അടാട്ട് ഗ്രാമപഞ്ചായത്ത്
അസ്സാസിൻസ്

എ.ഡി. 11ആം നൂറ്റാണ്ടിൻറെ അവസാനം നിസാരി ഇസ്മായിലി വിഭാഗത്തിനിടയിൽ രൂപമെടുത്ത ഒരു രഹസ്യ സംഘമാണ് **അസ്സാസിൻസ്**  ( *Ḥashshāshīn*). ഷിയാക്കളിലെ അവാന്തര വിഭാഗമായ ഇസ്മാഈലികളിലെ ഉപവിഭാഗമായ നിസാരി ഇസ്മായിലികളായിരുന്നു ഇവർ ദുർഘടമായ മലമുകളിലുള്ള കോട്ടകളായിരുന്നു ഇവരുടെ കേന്ദ്രങ്ങൾ. ഹസ്സൻ സബ്ബാഹ് എന്ന വ്യക്തിയായിരുന്നു നേതാവ്.  ഹഷാഷിൻ എന്ന് അറബിയിൽ ഇവർ അറിയപ്പെട്ടു. Assassin എന്ന വാക്ക് രൂപം കൊണ്ടത്‌ ഈ പേരിൽ നിന്നാണ്.

പരിശീലനം സിദ്ധിച്ച കൊലയാളികളായിരുന്നു ഇവർ. അക്കാലത്തെ പല രാജാക്കന്മാരുടെ കൊലകൾക്ക് പിന്നിലും ഇവരായിരുന്നു.

മംഗോളിയൻ പടയോട്ടകാലത്താണ് അസാസിസുകൾ നാമാവശേഷമായത്. അലാമൗത്തിലെയും ലാംബ്സാറിലെയും മസ്യാഫിലെയും കോട്ടകളുടെ ശേഷിപ്പുകൾ ഇന്നും നിലനിൽക്കുന്നു.

## അവലംബം
ഹെൻറീഹ് ഹോഫ്മാൻ

അഡോൾഫ് ഹിറ്റ് ലറിന്റെ സ്വകാര്യ ഛായാഗ്രാഹകരിൽ ഒരാളായിരുന്നു **ഹെൻറീഹ് ഹോഫ്മാൻ** (ജ:12 സെപ്റ്റം: 1885 – 15 ഡിസം: 1957). രണ്ടാം ലോകമഹായുദ്ധകാലത്തും അതിനുമുൻപും ഹിറ്റ്ലറെ അനുധാവനം ചെയ്ത് അനേകം ചിത്രങ്ങൾ ഹോഫ്മാൻ പകർത്തുകയുണ്ടായി.
## അവലംബം
*

വർഗ്ഗം:ഛായാഗ്രാഹകർ
ടെറർസ് അഡ്വക്കേറ്റ്

**ചെകുത്താന്മാരുടെ അഭിഭാഷകൻ** (Devil's Advocate)എന്ന അപരനാമത്തിൽ അറിയപ്പെട്ടിരുന്ന ഫ്രഞ്ച് അഭിഭാഷകനായ ജാക്വസ് വെർഗാസിൻറെ ജീവിത കഥ ആസ്പദമാക്കി ഫ്രഞ്ച് ഭാഷയിൽ 2007ൽ പുറത്തിറങ്ങിയ ഡോക്യുമെന്ററിയാണ് **ടെറർസ് അഡ്വക്കേറ്റ്സ്** .

## അവലംബം

*New York Times review

## കണ്ണികൾ
*
*
*
*

വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
അവണൂർ

കേരളത്തിൽ തൃശ്ശൂർ ജില്ലയിലെ ഒരു ഗ്രാമമാണ് **അവണൂർ**. തൃശ്ശൂർ-കുന്നംകുളം ഹൈവേയിലുള്ള മൂണ്ടുർ ജംങ്ഷനിൽ നിന്ന് 3 കി.മീ കിഴക്കായും തൃശ്ശൂർ നഗരത്തിൽ നിന്ന് 8-9 കി.മീ ദൂരത്തിലായുമാണ് അവണൂർ ഗ്രാമം സ്ഥിതി ചെയ്യുന്നത്. മുളങ്കുന്നത്തുകാവിലെ തൃശ്ശൂർ ഗവണ്മെന്റ് മെഡിക്കൽ കോളേജ് ഇവിടെ നിന്ന് 3.5 കി.മീ അകലെയാണ് സ്ഥിതി ചെയ്യുന്നത്. ഇവിടെയാണ്‌  

ഗ്രാമീണ നാടകവേദിയായ ' ആക്ട അവണൂർ (ACTA) സ്ഥിതി ചെയ്യുന്നത്.  ഗ്രാമീണ നാടകവേദിയുടെ ഉന്നമനത്തിനുവേണ്ടി പത്തുവർഷം മുൻപ് രൂപീകരിച്ച 'ആക്ട അവണൂർ' നാടകാവതരണങ്ങൾ നടത്തുകയും പുതിയ അവതരണ രീതികൾ പരിചയപ്പെടുത്തുകയും ചെയ്യുന്നതിന് 'നാട്ടകം' എന്ന പേരിൽ എല്ലാ വർഷവും നാടകോത്സവവും സ്‌കൂളുകളിൽ പരിശീലനക്കളരികളും സംഘടിപ്പിക്കാറുണ്ട്. 

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ചിറ്റിലപ്പിള്ളി

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **ചിറ്റിലപ്പിള്ളി**. അടാട്ട് ഗ്രാമപഞ്ചായത്തിന്റെ ഭാഗമാണിത്.  എന്നാൽ കൈപ്പറമ്പ്, തോളൂർ പഞ്ചായത്തുകളുമായി പ്രദേശത്തിന് അതിർത്തിയുണ്ട്. 

## ജനസംഖ്യ
2001 ലെ ജനസംഖ്യ പ്രകാരം ചിറ്റിലപ്പിള്ളിയിലെ ആകെയുള്ള ജനസംഖ്യ 5768 ആണ്. അതിൽ 2821 പുരുഷന്മാരും 2947 സ്ത്രീകളും ആണ്. 

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:അടാട്ട് ഗ്രാമപഞ്ചായത്ത്
പേരാമംഗലം

കേരളത്തിൽ തൃശ്ശൂർ നഗരത്തിൽ നിന്നും 10 കി.മീ മാറി സ്ഥിതിചെയ്യുന്ന ഗ്രാമമാണ് **പേരാമംഗലം**. തൃശ്ശൂരും കുറ്റിപ്പുറവും തമ്മിൽ ബന്ധിപ്പിക്കുന്ന സംസ്ഥാനപാത 69 ഇതിലൂടെ കടന്നു പോകുന്നു. കൈപ്പറമ്പ് ഗ്രാമപഞ്ചായത്തിന്റെ ഭാഗമാണിത്. **വീര രാമ മംഗലം** എന്ന പേരിൽ നിന്നാണ് **പേരാമംഗലം** ഉണ്ടായത്.

തൃശ്ശൂരിൽനിന്ന് ഗുരുവായൂർ, കുന്നംകുളം, കോഴിക്കോട് തുടങ്ങിയ പട്ടണങ്ങളിലേക്കുള്ള എളുപ്പവഴി പേരാമംഗലം വഴിയാണ് കടന്നുപോകുന്നത്. പേരാമംഗലം ആസ്ഥാനമായി പോലീസ് സ്റ്റേഷൻ, പോസ്റ്റ് ഓഫീസ് തുടങ്ങിയ സ്ഥാപനങ്ങളുണ്ട്. ഗ്രാമത്തിന്റെ കിഴക്കുഭാഗം വിശാലമായ പാടഭാഗങ്ങളാണ്.

പ്രമുഖ ദേവാലയങ്ങളായ തെച്ചിക്കോട്ടുകാവ് ഭഗവതിക്ഷേത്രം, പേരാതൃക്കോവ് ശ്രീരാമസ്വാമിക്ഷേത്രം, 

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ജോ റൂട്ട്

**ജോസഫ് എഡ്വാർഡ് റൂട്ട്** എന്ന **ജോ റൂട്ട്** (ജനനം 30 ഡിസംബർ 1990) ഇംഗ്ലണ്ട് ക്രിക്കറ്റ് ടീമിലെ ഒരു മധ്യനിര ബാറ്റ്സ്മാനും വലംകൈയൻ ഓഫ്സ്പിന്നറുമാണ്. 2012ൽ ഇന്ത്യക്കെതിരെ നാഗ്പൂരിൽ നടന്ന ടെസ്റ്റ് മൽസരത്തിലൂടെയാണ് റൂട്ട് അന്താരാഷ്ട്ര ക്രിക്കറ്റിൽ അരങ്ങേറുന്നത്.
2013 ലെ ചാമ്പ്യൻസ് ട്രോഫിയിലും ആഷസ് പരമ്പരയിലും മികച്ച പ്രകടനം കാഴ്ചവെച്ച റൂട്ട് ഇന്ന് ഇംഗ്ലണ്ട് ടീമിലെ ഏറ്റവും വിശ്വസ്തരായ ബാറ്റ്സ്മാന്മാരിലൊരാളാണ്.
2014ൽ ലോർഡ്സിൽ ശ്രീലങ്കയ്ക്കെതിരെ പുറത്താവാതെ നേടിയ 200 റൺസ് ആണ് റൂട്ടിന്റെ അന്താരാഷ്ട്ര ക്രിക്കറ്റിലെ ഏറ്റവും ഉയർന്ന സ്കോർ. ആഭ്യന്തര ക്രിക്കറ്റിൽ യോർക്ക്ഷെയർ കൗണ്ടി ക്ലബ്ബിനു വേണ്ടിയാണദ്ദേഹം കളിക്കുന്നത്.

## അവലംബം

## പുറത്തേക്കുള്ള കണ്ണികൾ
* 
* Joe Root 's profile page on Wisden
* 

വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
വർഗ്ഗം:ഡിസംബർ 30-ന് ജനിച്ചവർ
വർഗ്ഗം:1990-ൽ ജനിച്ചവർ
രാസസമവാക്യം

ലഘുചിത്രം|രാസസമവാക്യം
ഒരു രാസപ്രവർത്തനത്തിന്റെ പ്രതീകാത്മ രൂപമാണ് **രാസമവാക്യം**. ഒരു രാസസമവാക്യത്തിൽ അഭികാരകകങ്ങൾ ഒരു രേഖയുടെ ഇടതുവശത്തും ഉത്പന്നങ്ങൾ വലതുവശത്തും രേഖപ്പെടുത്തുന്നു. അഭികാരകകങ്ങളെയും ഉത്പന്നങ്ങളെയും സൂചിപ്പിക്കുന്ന രാസസൂത്രമുപയോഗിച്ചാണ് രാസമവാക്യം നിർമ്മിക്കുന്നത്. 1615 ൽ ഴാങ്ങ് ബെഗ്വിനാണ് ആദ്യത്തെ രാസസമവാക്യം ഉണ്ടാക്കിയത്.

## രൂപം
ഒരു രാസസമവാക്യം അഭികാരകങ്ങളുടെയും ഉത്പന്നങ്ങളുടെയും രാസസൂത്രങ്ങൾ ചേർന്നതാണ്. ഇവ ഒരു രേഖയുടെ ഇരുവശത്തുമായി രേഖപ്പെടുത്തുന്നു. ഇടതുവശത്തുരേഖപ്പെടുത്തുന്ന അഭികാരകങ്ങൾ പ്രതിപ്രവർത്തിച്ച് വലതുവശത്തുള്ള ഉത്പന്നങ്ങൾ ഉണ്ടാവുന്നു എന്നാണ് രാസസമവാക്യം സൂചിപ്പിക്കുന്നത്. രാസസമവാക്യത്തിൽ ഓരോ മൂലകത്തിന്റെയും സംയുക്തത്തിന്റെയും രാസസൂത്രം ഒരു അധിക ചിഹ്നം കൊണ്ട് വേർതിരിക്കുന്നു. 

ഉദാഹരണത്തിന് ഹൈഡ്രോക്ലോറിക് അമ്ലവും സോഡിയവും തമ്മിലുള്ള രാസപ്രവർത്തനത്തിന്റെ രാസസമവാക്യം താഴെകാണും പ്രകാരം എഴുതാം.
:2  + 2  → 2  + 
ഈ രാസസമവാക്യം രണ്ട് ഹൈഡ്രോക്ലോറിക് അമ്ലവും രണ്ട് സോഡിയവും പ്രതിപ്രവർത്തിച്ച് രണ്ട് സോഡിയംക്ലോറൈഡും ഒരു ഹൈഡ്രജൻ തന്മാത്രയും ഉണ്ടാവുന്നു എന്ന് വായിക്കാം. എന്നാൽ സങ്കീർണ്ണ രാസസംയുക്തങ്ങൾ ഉൾപ്പെടുന്ന രാസസമവാക്യങ്ങൾ ഐയുപിഎസി സംജ്ഞ പ്രകാരമാണ് വായിക്കേണ്ടത്. അതുപ്രകാരം മുകളിലെ രാസസമവാക്യം "ഹൈഡ്രോക്ലോറിക് അമ്ലവും സോഡിയവും പ്രതിപ്രവർത്തിച്ച് സോഡിയംക്ലോറൈഡും ഹൈഡ്രജൻ വാതകവും ഉണ്ടാവുന്നു" എന്ന് വായിക്കണം.

## അവലംബങ്ങൾ


വർഗ്ഗം:രസതന്ത്രം
സെലീന പ്രക്കാനം

ചെങ്ങറ ഭൂസമരത്തിന് നേതൃത്വം കൊടുത്തവരിൽ പ്രമുഖയും നിലവിൽ ദളിത് ഹ്യൂമൻ റൈറ്റ്സ് മൂവ്മെന്റിന്റെ ജനറൽ സെക്രട്ടറിയുമാണ് **സെലീന പ്രക്കാനം**. അഴിമതി വിരുദ്ധ ജനാധിപത്യ മുന്നണിയുടെ സംസ്ഥാന ഓർഗനൈസർ സ്ഥാനവും വഹിക്കുന്നുണ്ട്

## ജീവിത രേഖ
1979 ഏപ്രിൽ 25ന് പത്തനംതിട്ട ജില്ലയിലെ വടശ്ശേരിക്കരയിൽ ജനിച്ചു. കുമ്പളം പൊയ്ക ഇ.എം.എസ്. ഹൈസ്കൂൾ, റാന്നി സെന്റ്‌ തോമസ്‌ കോളേജ് എന്നിവിടങ്ങളിൽ വിദ്യാഭ്യാസം. 2007ൽ സാധുജനവിമോചന സംയുക്തവേദിയുടെ സെക്രട്ടറിയായി. ചെങ്ങറ ഭൂസമരത്തിന് ളാഹ ഗോപാലനോടൊപ്പം നേതൃത്വം നൽകി.  ളാഹ ഗോപാലൻറെ ഏകാധിപത്യ പ്രവണതയിൽ പ്രതിഷേധിച്ചു സാധുജനവിമോചന സംയുക്തവേദിയിൽ നിന്ന് രാജിവെച്ചു. 2010 ഒക്ടോബർ മുതൽ ദളിത് ഹ്യൂമൻ റൈറ്റ്സ് മൂവ്മെന്റിൽ പ്രവർത്തനം തുടങ്ങി.സംസ്ഥാന ഓർഗനൈസർ, ചെയർപെഴ്സൺ എന്നീ നിലകളിൽ പ്രവർത്തിച്ചു. 2015 ജനുവരിയിൽ ദളിത് ഹ്യൂമൻ റൈറ്റ്സ് മൂവ്മെന്റ് ജനറൽ സെക്രട്ടറിയായി തെരഞ്ഞെടുക്കപ്പെട്ടു.

## ഇലക്ഷനിൽ
2014 ലോകസഭ തിരഞ്ഞെടുപ്പിൽ പത്തനംതിട്ട ലോകസഭാമണ്ഡലത്തിൽ ധാരണയനുസരിച്ച് ബി.എസ്.പി സ്ഥാനാർഥിയായി മത്സരിച്ചു. 10384 വോട്ടുകൾ കരസ്ഥമാക്കി. 
## പുസ്തകങ്ങൾ

**ചെങ്ങറ സമരവും എന്റെ ജീവിതവും** എന്ന പേരിൽ എഴുതിയ ആത്മകഥ ഡി.സി.ബുക്സ് പ്രസിദ്ധീകരിച്ചിട്ടുണ്ട്. സാധുജനവിമോചന സംയുക്തവേദിയിൽ നിന്ന് രാജിവെക്കാനുണ്ടായ സാഹചര്യത്തെ കുറിച്ചും ഇതിൽ പ്രതിപാദിക്കുന്നുണ്ട്.
## അവലംബം

വർഗ്ഗം:ഏപ്രിൽ 25-ന് ജനിച്ചവർ
വർഗ്ഗം:1979-ൽ ജനിച്ചവർ
വർഗ്ഗം:പത്തനംതിട്ട ജില്ലയിൽ ജനിച്ചവർ
വർഗ്ഗം:ജീവചരിത്രം
എൻമകജെ

കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് **എൻമകജെ**.   മഞ്ചേശ്വരം താലൂക്കിൽ മഞ്ചേശ്വരം ബ്ളോക്കിലായി എൻമകജെ ഗ്രാമപഞ്ചായത്തിലാണ് ഈ ഗ്രാമം സ്ഥിതി ചെയ്യുന്നത്. എൻമകജെ പഞ്ചായത്തിൻ്റെ ആസ്ഥാനം പെർലയാണ്. മുമ്പ് ഇത് കുമ്പള അതിർത്തിയിലായിരുന്നു. ഇവിടെ മുമ്പുണ്ടായിരുന്ന കുമ്പള രാജാക്കൻമാർ കരം പിരിവിൻറെ ചുമതല ചില കുടുംബക്കാർക്ക് നൽകിയിരുന്നു. ഇവിടെയുള്ള മറാഠ, രാജാവൂർ എന്നീ ജാതിക്കാർ മഹാരാഷ്ട്രയിൽ നിന്ന് കുടിയേറിയവരാണ്.

## സ്വാതന്ത്രസമര-ദേശീയപ്രസ്ഥാനത്തിലെ പ്രശസ്തർ
ബി. ദേവപ്പ ആൾവ, കാർയാഡു കൃഷ്ണഭട്ട്, ദെയ്യംതോടി ബീരുശെട്ടി, സർപമലെ ഗോപാലകൃഷ്ണഭട്ട, സർപംഗള രാമഭട്ട, ബി. സുബ്രായപൈ, പഡെഗ്രാമ പട്ടേൽ ആനംഭരായ തുടങ്ങിയവർ സ്വാതന്ത്രസമരത്തിൽ പങ്കെടുത്ത പ്രധാന വ്യക്തികളാണ്. ബി ദേവപ്പ ആൾവ എന്ന വ്യക്തി **കുമ്പളെ ഗാന്ധി** എന്ന് അറിയപ്പെടുകയും ചെയ്തിരുന്നു. വർത്തജെ വെങ്കരമണഭട്ട് നല്ലൊരു സാമൂഹ്യ പ്രവർത്തകനായിരുന്നു. അദ്ദേഹം വിദ്യാഭ്യാസ രംഗം, ഹരിജനോദ്ധാരണം, മദ്യ നിരോധനം, നുൽ നുൽപ്പ്, നെയ്ത്ത് തുടങ്ങിയ ക്രിയാത്മക പ്രവർത്തനങ്ങൾ പെർലത്ത് പ്രചരിപ്പിച്ചിരുന്നു. യക്ഷഗാന കലയിൽ പ്രശസ്തരായ ബലിപ നാരായണ ഭാഗവതർ ശേണി ഗോപാലകൃഷ്ണ ഭട്ട് മുതലായവരും ഇതേ സ്തലത്തുള്ളവർ തന്നെ. 

## ജനസംഖ്യ
2001 ലെ ഇന്ത്യൻ സെൻസസ് പ്രകാരം എൻമകജെയിലെ ആകെ ജനസംഖ്യ 11,773 ആണ്. അതിൽ  5,932 പേർ പുരുഷന്മാരും 5,841 പേർ സ്ത്രീകളും ആണ്.

## ഗതാഗതം
കൂടുതൽ കുന്ന് പ്രദേശമായത് കൊണ്ട് റോഡ് ഗതാഗതം വളരെ പ്രയാസമാണ്. എൻമകജെ റോഡ് മംഗലാപുരത്തേക്കുള്ള നാഷ്ണൽ ഹൈവേയുമായി ബന്ധപ്പെട്ടു കിടക്കുന്നു. സമീപത്തുള്ള റയിൽവേ സ്റ്റേഷൻ മംഗലാപുരം - പാലക്കാട് ലൈനിൽ വരുന്ന മഞ്ചേശ്വരമാണ്. വിമാനത്താവള സൗകര്യം മംഗലാപുരത്തുണ്ട്.  മിക്ക ഇടങ്ങളിലും കാൽനട റോഡ്കളാണ് ഉള്ളത്. ആദ്യ കാലങ്ങളിൽ കാളവണ്ടികളിലായിരുന്നു യാത്ര. ബ്രട്ടീഷുകാരുടെ ഭരണകാലത്താണ് മിക്കവാറും റോഡുകൾ നിർമ്മിക്കപ്പെട്ടത്.

## വിദ്യാഭ്യാസ സ്ഥാപനങ്ങൾ
*എസ് എൻ എച്ച് എസ് പെർള
*എസ് എസ് എച്ച് എസ് എസ് കാട്ടുകുക്കെ

## ഭാഷ
വിവിധ ഭാഷകൾ ഉപയോഗിക്കുന്നുണ്ട് ഈ പ്രദേശത്ത്. മലയാളം, കന്നട, തുളു, കൊങ്കണി എന്നിവ അതിൽ പ്രധാനപ്പെട്ടവയാണ്. കുടിയേറി വന്ന തൊഴിലാളികൾ ഹിന്ദിയും തമിഴും സംസാരിക്കുന്നു. കാസർഗോഡിന്റെ ഭാഗമായ മഞ്ചേശ്വരം നിയോജകമണ്ഡലത്തിലാണ് ഈ ഗ്രാമം ഉൾപ്പെടുന്നത്.

## കീടനാശിനി വിതച്ച  വിനാശം
1975 മുതൽ എൻമകജെയിൽ നിയന്ത്രണാതീതമായി എന്റോസൾഫാൻ എന്ന കീടനാശിനി തോട്ടങ്ങളിൽ പ്രയോഗിച്ചിരുന്നു. ഇത് വളരെയധികം ജനങ്ങളുടെ മരണത്തിന് കാരണമാകുകയും ഒട്ടേറെപേരുടെ ആരോഗ്യത്തെ ഹാനികരമായി ബാധിക്കുകയും ചെയ്തു. 4000 ത്തോളം മരണം കാസർഗോഡ് ജില്ലയിലെ എൻമകജെയിൽ മാത്രം റിപ്പോർട്ട് ചെയ്തിരുന്നു. എൻമകജെയിലെ പാട്രെ ഗ്രാമത്തിലാണ് ഏറ്റവും കൂടുതൽ എന്റോസൾഫാൻ ബാധിച്ചത്. ഈ ഗ്രാമം കശുമാവിൻ തോട്ടങ്ങളാൽ ചുറ്റപ്പെട്ട് നിൽക്കുന്നതാണ് അതിന്റെ പ്രധാന കാരണം. 

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ബാസ്ക് കൺട്രി

ഇന്നത്തെ സ്പെയിനിന്റെ വടക്കേ അറ്റത്ത്‌ ഫ്രാൻസുമായി അതിർത്തി പങ്കിടുന്ന പ്രദേശത്ത് ബിസ്കായ്‌ ഉൾക്കടലിന്റെ തീരത്ത്‌ ഉള്ള സ്വന്തമായി ഭാഷയും സംസ്കാരവുമുള്ള **ബാസ്ക് ജനത** അധിവസിക്കുന്ന പ്രദേശമാണ് **ബാസ്ക് കണ്ട്രി** () എന്നറിയപ്പെടുന്നത്. കൂടുതലും സ്പെയിനിന്റെയും, ചില പ്രദേശങ്ങൾ ഫ്രാൻസിന്റെയും കയ്യിലാണ്. സ്വാതന്ത്രപ്പോരാട്ടത്തിന്റെ നീണ്ട ചരിത്രമുള്ള ബാസ്കിലെ ഗർണിക്ക പട്ടണത്തിലെ കൂട്ടക്കൊലയാണ് പാബ്ലോ പിക്കാസോയുടെ ഗർണിക്ക എന്ന പ്രശസ്ത ചിത്രത്തിന് വിഷയമായത്.

വർഗ്ഗം:തർക്കപ്രദേശങ്ങൾ 
വർഗ്ഗം:യൂറോപ്പിലെ തർക്കപ്രദേശങ്ങൾ
പി. വിജയൻ

1999 ബാച്ച് ഐപിഎസ് ഓഫീസറായ പി. വിജയൻ നിലവിൽ കേരള പോലീസ് അഡീഷണൽ ഡിജിപി യും ഇന്റലിജൻസ് മേധാവിയുമാണ്. റെയിൽവേ ഡിഐജി, പോലീസ് കമ്മീഷണർ എന്നീ പദവികളിലും പ്രവർത്തിച്ചു.

## ജീവിത രേഖ
കോഴിക്കോട് ജില്ലയിലെ പുത്തൂർമഠം സ്വദേശിയാണ്.  ആദ്യവട്ടം എസ്.എസ്.എൽ.സി. പരീക്ഷ വിജയിക്കാതിരുന്ന പി. വിജയൻ, അതിനുശേഷം കുട്ടിക്കാലത്ത് തന്നെ മറ്റ് ജോലികൾ ചെയ്തിരുന്നു. ആദ്യശ്രമത്തിന് ശേഷം അഞ്ച് വർഷം കഴിഞ്ഞപ്പോഴാണ് എസ്.എസ്.എൽ.സി. പാസ്സായത്. സോപ്പ് കമ്പനിയിൽ ജോലി ചെയ്യുകയും സ്കൂൾ കുട്ടികൾക്ക് ക്ലാസുകളെടുക്കയും ചെയ്തു.   കോഴിക്കോട് സർവകലാശാലയിൽ നിന്ന് സാമ്പത്തികശാസ്ത്രത്തിൽ എം.എ. ബിരുദവും എം.ഫില്ലും നേടിയിട്ടുണ്ട്. പിന്നീട് 1999-ൽ ഇന്ത്യൻ പോലിസ് സർവീസ് പരീക്ഷ പാസ്സായി. 

പി. വിജയൻ കൊച്ചി സിറ്റി പോലീസ് കമ്മീഷണറായിരിക്കുമ്പോഴാണ് ജനകീയം2006 എന്ന പേരിൽ സ്റ്റുഡന്റ് പോലീസിന്റെ ആദിരൂപത്തിന് തുടക്കമാകുന്നത്. 2008ൽ സ്റ്റുഡന്റ് പോലീസ് പദ്ധതിയായി അത് രൂപാന്തരം പ്രാപിച്ചു. 2010ൽ കേരള സർക്കാർ പദ്ധതിയായി പ്രഖ്യാപിക്കുകയും പി. വിജയൻ സ്റ്റുഡന്റ് പോലീസ് കേഡറ്റ് പദ്ധതിയുടെ സ്‌റ്റേറ്റ് നോഡൽ ഓഫീസറായി ചുമതലയേൽക്കുകയും ചെയ്തു. നിലവിൽ സംസ്ഥാനത്ത് 420 സ്‌കൂളുകളിലായി 32000 കുട്ടികൾ സ്റ്റുഡന്റ് പോലീസ് കേഡറ്റ് പദ്ധതിയിലുണ്ട്.

## ഇൻഡ്യൻ പോലീസ് സർവീസ്
1999 ബാച്ച് ഐ.പി.എസ് ഓഫീസറായ വിജയൻ 2001-ൽ കാഞ്ഞങ്ങാട് എ.എസ്.പിയായി നിയമിതനായി. 2002 മുതൽ കാസർഗോഡ്, തിരുവനന്തപുരം റൂറൽ, മലപ്പുറം, എറണാകുളം എന്നീ ജില്ലകളിൽ പോലീസ് മേധാവിയായി സ്ഥാനമേറ്റു. 

** പ്രധാന പദവികളിൽ **

* പോലീസ് കമ്മീഷണർ

* കൊച്ചി സിറ്റി
* കോഴിക്കോട് സിറ്റി
* തൃശൂർ സിറ്റി
* തിരുവനന്തപുരം സിറ്റി
* 2012-2017 ഡി.ഐ.ജി
* 2017 മുതൽ ഐ.ജി.
* 2024 മുതൽ എ.ഡി.ജി.പി.

## അന്വേഷണ ഏജൻസി മേധാവി
* കളമശ്ശേരി ബസ് കത്തിക്കൽ കേസ് , ശബരിമല തന്ത്രി കേസ് , ചേളാമ്പ്ര ബാങ്ക് കവർച്ച കേസ് , പ്രധാനമന്ത്രിക്കെതിരെയുള്ള ഈ‌മെയിൽ ഭീക്ഷണി കത്ത്  എന്നീ പ്രധാന്യമുള്ള കേസുകൾ അന്വേഷിച്ചത് പി. വിജയന്റെ നേതൃത്വത്തിലായിരുന്നു.

## അവാർഡുകൾ
സി.എൻ.എൻ. - ഐ.ബി.എൻ.ന്റെ ഇന്ത്യൻ ഓഫ് ദി ഇയർ 2014 ആയി തിരഞ്ഞെടുക്കപ്പെട്ടു 

## കുടുംബം
മെഡിക്കൽ ഡോക്ടറായ ഡോ. എം. ബീനയാണ് ഭാര്യ. 1999-ഐ.എ.എസ്. പാസായ സിവിൽ സർവന്റ് ഉദ്യോഗസ്ഥയുമാണ്.  രണ്ട് കുട്ടികളുമുണ്ട്. മാതൃക ഉദ്യോഗസ്ഥ ദമ്പതികളായി 2008-ൽ തൃശ്ശൂർ ആസ്ഥാനമായ സൗത്ത് ഇന്ത്യൻ ബാങ്ക് തിരഞ്ഞെടുത്തു. 

## അവലംബം
ലൈഫ് ഈസ് ബ്യൂട്ടിഫുൾ (ഇറ്റാലിയൻ ചലച്ചിത്രം)

1997 -ൽ പുറത്തിറങ്ങിയ ഒരു ഇറ്റാലിയൻ സിനിമയാണ് ***ലൈഫ് ഈസ്‌ ബ്യൂട്ടിഫുൾ*** () (Life Is Beautiful). ഈ സിനിമ സംവിധാനം ചെയ്തതും  പ്രധാന കഥാപാത്രത്തെ അവതരിപ്പിച്ചതും റൊബർതൊ ബെനീഞ്ഞി ആണ്.  റൊബർതൊ ബെനീഞ്ഞി  പ്രധാന കഥാപാത്രമായ ഗ്യൂഡോ ഓറെഫിസ് ആയി വേഷം ഇടുന്നു. റൊബർതൊ ബെനീഞ്ഞിയുടെ പിതാവിന് മൂന്നു വർഷ കാലത്തോളം നാസി പട്ടാള തടങ്കലിൽ പീഡനങ്ങൾ അനുഭവിക്കേണ്ടി വന്നിട്ടുണ്ട്. ആ അനുഭവങ്ങളിൽ നിന്നും ഉടലെടുത്തതാണ് കഥയുടെ പ്രമേയം. ഭീകരതയുടെ ഏറ്റവും പൈശാചികമായ ജൂത കൂട്ടക്കൊലയെ (ഹോളോകാസ്റ്റ്) ലളിതമായ രീതിയിൽ സിനിമയിൽ ആവിഷ്കരിച്ചിരിക്കുകയാണ്. അത് കാരണം കൊണ്ട് തന്നെ സിനിമ വിമർശനങ്ങൾക്ക് വിധേയമായിട്ടുണ്ട്. ഡോറ എന്ന  നായിക കഥാപാത്രമായി വേഷമിട്ടത് റൊബർതൊ ബെനീഞ്ഞിയുടെ യഥാർത്ഥ ഭാര്യയായ നിക്കൊളേറ്റ ബാസ്ഖിയാണ്.

നാസി കോൺസെൻട്രേഷൻ ക്യാമ്പിനെ കുറിച്ചും ക്യാമ്പിലെ ജീവിതത്തെക്കുറിച്ചും  നിരവധി സിനിമകൾ വന്നിട്ടുണ്ട്. എന്നാൽ അവയിൽ നിന്നെല്ലാം ലൈഫ് ഈസ് ബ്യൂട്ടിഫുൾ വേറിട്ടു നിൽക്കുന്നു. ഭയാനകമായ ദുരന്തത്തെപ്പോലും സിനിമയിൽ നർമത്തിലൂടെ അവതരിപ്പിക്കുന്നു എന്നതാണ് ഈ സിനിമയുടെ ഏറ്റവും വലിയ പ്രത്യേകത. പ്രണയം, ത്യാഗം, സഹനം, പ്രത്യാശ ഇവയെല്ലാം ഇഴചേർന്ന ഈ ഇറ്റാലിൻ സിനിമ 1999-ൽ മികച്ച വിദേശസിനിമയ്ക്കുള്ള ഓസ്കറടക്കം നിരവധി പുരസ്കാരങ്ങൾ നേടുകയുണ്ടായി.

## കഥ
രണ്ടാം ലോക മഹായുദ്ധ കാലത്തെ ഇറ്റലിയിലെ നാസി അധിനിവേശ കാലത്തെ ഇതിവൃത്തമാക്കിയ സിനിമയിൽ, ഗ്യൂഡോ എന്ന കഥാപാത്രം തന്റെ മകനായ ജോഷ്വയെ പട്ടാളക്കാരിൽ നിന്നും മറച്ചു വയ്ക്കുന്ന ഒരു നാസി കോൺസെൻട്രേഷൻ ക്യാംപിന്റെ കഥ പറയുന്നു. നാസി കോൺസെൻട്രേഷൻ ക്യാമ്പിലേക്ക് നയിക്കപ്പെടുന്ന ഗ്യൂഡോ, ക്യാംപിലെ ഭീകരതയും കാര്യങ്ങളുടെ ഗൗരവവും മനസ്സിലാക്കാൻ പ്രായമാകാത്ത തന്റെ മകൻ ജോഷ്വക്ക് ഭീതി തോന്നാതിരിക്കാൻ അവിടെ നടക്കുന്ന സംഭവങ്ങളൊക്കെ ഒരു ഗെയിമിന്റെ ഭാഗമാണ് എന്ന വിധം അവതരിപ്പിക്കുന്നു.

## അഭിനേതാക്കൾ
* റോബർട്ടോ ബെനിഗ്നി : ജൂഡോ ഓറെഫിസ്
* നിക്കോലെ ബ്രാഷെ: ഡോറ
* ജോർജിയോ  കന്റരിനി: ജോഷോ  
* ഗസ്ടിണോ ദുരാണോ: അങ്കിൾ എലിസേ
* ഹോസ്റ്റ് ബചോഴ്സ്:  ഡോക്ടർ ലെസ്സിംഗ് 
* മറിസ പരദെസ് : ഡോറയുടെ അമ്മ 
* സെർജിയോ ബസ്റ്റ്രിക് ഫെരോക്യോ
* അമർജിയോ ഫോടണി : റോഡോൾഫോ

## അവാർഡുകൾ
71-മത്  ഓസ്കാർ  അക്കാദമി അവാർഡ് - മികച്ച സംഗീതം, ബെസ്റ്റ് ആക്ടർ , മികച്ച അന്യ ഭാഷ ചിത്രം

## അവലംബം

## അധികവായന
;Further reading
* Grace Russo Bullaro‏, **Beyond "Life is Beautiful": comedy and tragedy in the cinema of Roberto Benigni**, Troubador Publishing Ltd, 2005, ISBN 1-904744-83-4 / ISBN 978-1-904744-83-2

## പുറത്തേക്കുള്ള കണ്ണികൾ

* 
* 
* 
* 
* 
* 
* *[http://artsandfaith.com/t100/2005/entry.php?film=95 Life Is Beautiful] * at the Arts & Faith Top 100 Spiritually Significant Films  list
* Filming locations with real photos

വർഗ്ഗം:1997-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ